Apa Yang Kita Perlu Tahu Tentang Meroyan?

‘Eh..si A ni dok marah-marah semua orang dah kenapa? Meroyan ke?’

‘Kau jangan lah cakap apa-apa tak betul pasal dia, meroyan makcik tu nanti’

‘Jaga elok-elok emosi bini kau Mat, esok-esok die meroyan. Silap-silap baby kau die campak’

‘Ajib!! Kau nak nikah satu lagi ni, bini kau tak meroyan ke?’

‘Emo betul la sister tu. Meroyan ke hape?. Tapi jangankan beranak. Kahwin pon tak lagi..’

Istilah meroyan selalu dikaitkan dengan wanita. Belum pernah lagi meroyan dikaitkan dengan orang lelaki. Mungkin kerana mereka hanya ‘hamil’ tanpa ada ‘due date’ jika nak dibandingkan dengan wanita kot.

Masyarakat Malaysia tidak mengira kaum sudah maklum dengan taboo berkaitan ‘Meroyan’.

Ada yang mengaitkannya dengan kisah-kisah mistik..Gangguan ‘makhluk’ halus’ terutama semasa tubuh masih berhadas..

Malahan ada amalan-amalan yang seolah-olah perlu diamalkan bagi mengelakkan meroyan dari terjadi seperti;

~ Jangan memakai bedak muka atau menyikat rambut nanti dikhuatiri meroyan.

~ Jangan tidur sekatil dengan suami nanti meroyan.

~ Kena ikat ibu jari kaki dengan kain hitam la untuk elak angin meroyan dari masuk dalam badan..

Jangan itu. Jangan ini sehinggakan amalan berpantang itu menjadi seolah terlalu membebankan..

Saya tidak menolak sepenuhnya amalan berpantang secara tradisional kerana ada sesetengah amalan berpantang itu sangat selesa diikuti seperti bertungku,mengurut serta mandi air akar kayu yang menyegarkan itu..

Sebenarnya…

Gangguan emosi terhadap wanita yang baru melahirkan boleh berlaku akibat beberapa perubahan hormon yang berlaku..Sekitar 85% wanita dalam pantang mengalami gangguan perasaan pada tahap yang ringan dan tidak membahayakan (berlaku dalam masa yang singkat dan tidak memerlukan rawatan).Namun, dalam 10% wanita, gangguan ini mungkin lebih mendalam dan berpanjangan.

Dari segi perubatan dan sains, gangguan perasaan wanita selepas bersalin dibahagikan kepada 3 peringkat mengikut tahap keterukan, iaitu gangguan perasaan ringan (postpartum blues), kemurungan (depression) dan gila meroyan (postpartum psikosis)

Seorang ibu yang mengalami postpartum blues akan berasa sedih, penat dan mengalami mood yang tidak menentu. Semua orang mungkin akan mengalami keadaan ini, termasuklah orang yang tidak pernah mengalami masalah mental ataupun tekanan emosi sebelum atau semasa mengandung terutama ibu-ibu yang melahirkan buat kali pertama.Beberapa penyesuaian diperlukan oleh wanita dalam menghadapi aktiviti dan peranan barunya sebagai ibu pada minggu-minggu atau bulan-bulan pertama setelah melahirkan, baik dari segi fizikal mahupun psikologi. Sebahagian wanita berjaya menyesuaikan diri dengan baik,tetapi sebahagian lainnya tidak berhasil menyesuaikan diri dan akan mengalami gangguan psikologi.

Namun gejala ini sangat ringan dan biasanya akan baik sendiri tanpa rawatan. Perubahan emosi ini kerap berlaku pada hari ke-3 hingga ke-5 selepas bersalin, dan berkurang selepas hari ke-10, kemudian emosi mereka biasanya kembali stabil. Mungkinlah apabila orang komen mengenai bayi, penyusuan ibu dan sebagainya, ibu rasa sentap dan terus memendam perasaan dan menyebabkan kesedihan itu berpanjangan.

Kemurungan adalah masalah yang lebih serius dan perlu mendapat rawatan. Keadaan ini menimpa 1 daripada 8 ibu dan lebih kerap berlaku pada bulan pertama sehingga setahun selepas melahirkan anak. Bermakna, postpartum depression mengambil masa yang lebih lama untuk terjadi. Ibu juga mungkin sudah mengalami masalah mental atau tekanan beberapa bulan sebelum gejala kemurungan semasa berpantang muncul.

Gejalanya sama sahaja dengan postpartum blues tetapi biasanya lebih teruk .Ibu-ibu ini mempunyai faktor risiko tertentu dan lebih cenderung untuk mendapat kemurungan selepas bersalin (kemungkinan berlaku rentetan daripada gejala postpartum blues yang berpanjangan)

Faktor yang boleh meningkatkan risiko kemurungan selepas bersalin ialah:

❗Stress

❗Sejarah kemurungan selepas bersalin untuk kelahiran sebelumnya.

❗Mempunyai masalah tekanan emosi yang tidak berkaitan dengan kandungan.

❗Kehidupan alam rumah tangga yang bermasalah

❗Tiada tempat meluahkan perasaan

❗Tekanan hidup sebelum, semasa atau selepas bersalin.

❗Tidak mendapat kerjasama sepenuhnya daripada suami serta keluarga dalam pengurusan bayi dan diri sendiri (terutama bagi kes ibu yang melahirkan bayi sulung).

❗Trauma yang terbawa-bawa jika pernah mengalami kehilangan bayi sebelum kelahiran sekarang

❗Kesukaran dalam menangani masalah bayi menangis di tengah-tengah malam ditambah dengan badan yang letih akibat ‘labour stage’ yang lama serta kesakitan akibat luka melahirkan atau pembedahan.

❗Masalah dengan orang tua atau mertua (terutama dalam amalan berpantang yang kadangkala terlalu ketat)

❗Bayi mengalami jaundice/perlu ulang alik ke hospital atau klinik.

❗Masalah dalam menyesuaikan diri dengan bayi yang baru lahir selain dengan anak yang sedia ada yang juga memerlukan perhatian.

❗Menahan rasa rindu dan merasa jauh dari suami (bagi ibu yang pertama kali melahirkan)

❗Perilaku anak semakin nakal sehingga ibu menjadi stress

❗Gangguan corak tidur ibu pada malam hari kerana bayinya menangis.

❗Setiap kegiatan ibu menjadi terbatas kerana hadirnya seorang bayi.

❗Takut melakukan hubungan suami isteri kerana takut mengganggu bayi selain trauma di bahagian sulit semasa melahirkan.

Psikosis selepas bersalin atau gila meroyan merupakan peringkat paling teruk dan jarang berlaku selepas bersalin. Gila meroyan boleh berlaku secara tiba-tiba, biasanya dalam 2 minggu pertama selepas bersalin dan ada yang berlaku dalam masa 48 jam.

Ibu-ibu ini biasanya tidak lagi berpijak di bumi nyata dan mengalami simptom-simptom psikosis termasuk nampak sesuatu yang tiada atau mendengar suara yang tidak didengari orang lain. Ini boleh meningkatkan kecenderungan untuk mencederakan diri sendiri atau orang sekeliling, terutama bayinya disamping idea untuk bunuh diri sendiri muncul dalam kepala.

Ibu yang berisiko untuk mendapat psikosis selepas bersalin:

⏺      Mempunyai sejarah masalah mental atau pernah mengalami gila meroyan dalam kandungan sebelum ini.

⏺      Sejarah keluarga yang mempunyai masalah gila meroyan, terutama ibu atau kakak.

⏺     Gelaja kemurungan yang berpanjangan selain punca masalah kemurungan gagal dikenalpasti dari awal.

Antara tanda-tanda yang kelihatan bagi ibu-ibu yang mengalami masalah kemurungan seperti diatas adalah;

✔Cemas tanpa sebab

✔Menangis tanpa sebab

✔Tidak sabar

✔Tidak percaya diri

✔Sensitif

✔Mudah tersinggung

✔Merasa kurang menyayangi bayinya

✔Merasa seperti tidak disayangi suami/ibu/mertua/adik beradik kerana perhatian berlebihan terhadap bayi

✔Cemburu terhadap perhatian yang diberi terhadap bayi

✔Merasa tangisan bayi adalah terlalu menyakitkan telinga

Masalah kemurungan yang dikenalpasti awal,boleh dielakkan serta diatasi dengan kerjasama dari suami serta lain-lain ahli keluarga terutama dalam pengurusan bayi dan anak sedia ada..selain itu beberapa cadangan diberikan kepada ibu-ibu yang baru melahirkan antaranya

✔ Banyakkan berehat

Buat suami,tidak salah rasanya membantu isteri dalam menguruskan bayi anda tidak kira dari memandikan bayi,menukar lampin,membancuh susu dan menjaga bayi sebentar bagi memberi peluang kepada isteri untuk berehat setelah mengeluarkan seluruh tenaga semasa proses melahirkan.

Pernah dengar 1 ustaz memberi ceramah,lelaki adalah satu-satu manusia yang paling penyabar kerana walaupun anak menangis di tengah malam. Tetap sabar dan malahan mampu terus tidur.

✔Makan makanan yang sihat dan berkhasiat.

Makanan yang sihat dan berkhasiat mampu memberi dan membantu dalam penyembuhan luka selepas bersalin selain memulihkan tenaga yang hilang.Pemakanan juga membantu dalam penghasilan susu badan yang lancar.

✔Berurut dan Bertungku

Amalan tradisional yang sangat bermanfaat untuk kesihatan badan. Berurut dan bertungku membantu melancarkan kembali aliran darah dan menghilangkan sakit-sakit badan. Juga melancarkan pengeluaran darah nifas. Ini penting bagi menjamin tubuh sihat dan tidak terganggu dengan ‘darah kotor’ yang tidak habis keluar.

Bertungku juga membantu mengecutkan kembali rahim seperti sediakala. Ini boleh dilakukan oleh bidan-bidan yang berpengalaman dan mereka yang arif dalam bidang perbidanan.

✔Libatkan diri dengan kumpulan sokongan.

Dengan pelbagai media sosial seperti FB, Instagram, blog dan Twitter ibu-ibu boleh mengaktifkan diri dalam kumpulan sokongan ibu-ibu berpantang dan menyusu. Di sini, ibu-ibu boleh berkongsi pengalaman, bertanya tentang perihal masalah yang dihadapi semasa berpantang dan tentang penjagaan bayi. Tapi pastikan cari kumpulan sokongan yang membina dengan adanya ahli mereka seperti pakar laktasi, pakar nutrisi dan doktor.

✔Berfikiran positif

Walau pelbagai dugaan yang menimpa, sentiasa ingat bahawa Allah selalu ada untuk kita. Pasti ada sesuatu yang baik sedang menunggu kita. Jangan bebankan diri dengan memikirkan sesuatu yang negatif. Nikmatilah waktu berpantang dengan penuh gembira.

Masalah tekanan emosi dan mental seperti ini jika dibiarkan berlarutan berkemungkinan ia akan menambahkan lagi kekusutan fikiran bahkan boleh menjadi tidak siuman.Oleh yang demikian, peranan suami,keluarga serta rakan-rakan yang rapat amatlah perlu disini bagi membantu penyesuaian diri ibu terhadap keadaannya. Yang paling penting adalah perhatian, kasih sayang dan juga bantuan kepada ibu-ibu ini secara berterusan sehingga mengalami tahap kesihatan seperti sedia kala.

Buat suami dan ahli keluarga, berilah sokongan kepada isteri. Sentiasa pastikan si isteri menerima kasih sayang dan perhatian secukupnya. Bantu dan berkerjasama dalam hal-hal rumah tangga seperti memasak, membasuh dan menjaga anak. pastikan si isteri mendapat sekurang-kurangnya rehat yang mencukupi dan emosinya stabil.

Sekiranya keadaan si isteri tidak mengizinkan atau didapati mula menunjukkan ciri-ciri meroyan, cepat-cepatlah bertindak bagi memastikan kesihatan isteri kembali seperti sedia kala.

Jika isteri telah berjihad semasa melahirkan anak hasil dari benih sisuami,membawa kandungannya selama 9 bulan serta redha dengan alahan-alahan yang diterima..Tidak salah rasanya suami-suami nan Macho dan Sado ?? di luar sana menghulurkan sedikit bantuan.

Alang-alang dah dapat Cuti Bini Bersalin selama seminggu kan..??

Cegah sebelum melarat..

Rawat sebelum Menjadi Lewat..

Sayang Isteri ?, Manja-Manjakan.

Sayang Baby ?, Bangun Tolong Susukan..

Nur Nabiila Masfuzah Binti Abdullah

Jururawat Terlatih


Kota Tertua Dunia Terletak Di Palestin

Palestin agak hangat sejak kebelakangan ini. Mungkin ini masa yang sesuai untuk bercerita tentang khazanah sosial yang tersembunyi di bumi ini.

Barangkali perkongsian ini boleh menutup elemen negatif sekarang dengan sedikit manisan sejarah. Semua orang tahu yang Palestin mempunyai sejarah silam.

Bersama Israel dan Mesir, inilah tempat yang sentiasa menjadi kisah utama dalam sirah-sirah nabi. Walau bagaimanapun, sirah nabi tidak menokhtahkan tahun yang khusus. Jadi penemuan arkeologi boleh memberikan petunjuk.

Berhampiran dengan sempadan Israel dan Jordan, ada sebuah tompokan kelabu hijau di pertengahan kekuningan padang pasir. Tompokan ini adalah kota Jericho.

Tengok pada peta saja memang takkan nampak banyak. Hanya sebuah kota biasa di Timur Tengah. Tetapi kalau buka lembaran sejarah, semua percaya ini bukan kota biasa.

Jericho menyimpan sejarah manusia, dianggarkan sejak sebelum 9000 S.M. lagi apabila budaya Natufia timbul di situ (Constable, 2009).

Saintis menemui lebih daripada 20 penempatan di Jericho. Ramai orang prasejarah tertarik dengan lembahnya yang subur, menggalakkan sebuah migrasi sederhana hingga mampu membangunkan sebuah kampung tidak lama kemudian. Arkeologi mengesahkan bahawa Jericho sudah menjadi penempatan kekal sejak 7000 S.M. (Noble, 2004).

Penemuan arkeologi ini sangat konsisten dengan pengetahuan prasejarah. Memang sejak 11,000 tahun lalu, manusia sudah bertebaran di alam ini dengan Timur Tengah sebagai rantau tumpuan.

Tentang Budaya Natufia

Walaupun arkeologi mengesahkan Jericho berpenghuni sejak 9000 S.M., ini masih belum menjawab beberapa persoalan. Jericho adalah sebuah kota destinasi. Bermakna Natufia berasal daripada tempat lain.

Kalau tengok sempadan moden, Natufia sebenarnya berasal daripada beberapa negara utama seperti Israel, Jordan dan Syria. Tiga negara ini mempunyai kecenderungan tinggi dalam elemen arkeologi, dengan bukti tidak dapat disangkal.

Arkeologi menjejak langkah Natufia sampai ke Shubayqa 1, iaitu tapak sejarah di Jordan. Pakar-pakar berkenaan menjalani analisis radiokarbon.

Dan mereka mendapati yang Natufia pernah membuat roti di Shubayqa sekitar 14,500 tahun dahulu (Briggs, 2018). Penemuan ini bukan setakat memberitahu tentang pemakanan Natufia. Ia mengukuhkan hujah bahawa Natufia sudah berhenti mengamalkan cara hidup nomadisme sebelum zaman pertanian lagi.

Roti memerlukan gandum. Itu semua tahu. Dan lembah Syam memang penuh dengan tompokan bijirin liar seperti gandum rai (rye wheat). Mereka hanya perlu menuai saja (Arranz-Otaegui, et al., 2018). Gua Raqefet di Gunung Karmel pula memberi gambaran lebih meluas. Gua ini terletak di Haifa, Israel.

Dan di sini, saintis menemui bukti bahawa Natufia pandai menggunakan gandum untuk membuat minuman keras (Borschel-Dan, 2018). Bukan setakat satu gandum pula. Mereka menggunakan tujuh spesis bijirin – barli, oat, legume dan flax antaranya – untuk menyediakan satu cawan minuman.

Ini adalah sejarah 13,000 tahun dulu, suatu bukti jelas bahawa Natufia menjadi pelopor penting dalam rantau Syam.

Pengkaji berpendapat yang minuman ini digunakan bagi tujuan ritualistik. Bermakna mereka mempunyai amal kepercayaan tersendiri, barangkali mendahului hembusan tauhid seperti diabadikan dalam kitab-kitab suci. Dengan kemahiran ini, budaya Natufia menghala ke Jericho dan akhirnya mendirikan sebuah kota kekal.

Semua pengetahuan hari ini adalah berdasarkan penemuan arkeologi moden. Natufia memang tidak begitu cenderung dalam bab tembikar. Tetapi mereka pandai membangunkan rumah berbentuk bulat dengan bahan semulajadi seperti tanah liat yang dikeringkan menjadi bata.

Rumah-rumah ini pula lengkap dengan sebuah dapur (Mithen, 2006). Dan setiap dapur akan berasap dengan haruman gandum dan daging bµrµan. Selepas 6,500 S.M., barulah mereka mula menjinakkan kambing biri-biri untuk memudahkan kerja harian.

RUJUKAN:

Arranz-Otaegui, A., et al. (2018). Archaeobotanical evidence reveals the origins of bread 14,400 years ago in northeastern Jordan. PNAS. 115 (75): 7925-7930.

Briggs, H. (2018, Julai 17). Prehistoric bake-off: Scientists discover oldest evidence of bread. BBC.

Borschel-Dan, A. (2018, September 12). 13,000-year-old brewery discovered in Israel, the oldest in the world. The Times of Israel.

Constable, N. (2009). World Atlas of Archaeology. Thalamus Publishing. Halaman 36.

Mithen, S. (2006). After the Ice: A Global Human History, 20,000-5000 BCE. Harvard University Press. Halaman 54.

Noble, T.F.X. (2004). Western Civilization to 1500: The Continuing Experiment. Houghton Mifflin Harcourt Publishing Company. Halaman 9.


Pengkhianatan British Yang Menjadi Teladan Geopolitik Sampai Hari Ini

Kalau selongkar habis dalam sejarah, British memang ada perangai tikam belakang dan berpaling tadah. Itulah rahsia kegemilangan mereka… dan juga kejatuhan mereka. Dalam banyak sisi sejarah, ada satu kisah pengkhianatan yang harus dibincangkan.

Sekitar 1920-an, politik dunia berpaksikan neo-liberalisme. Tiada siapa berani bawa arus yang berbeza. Jadi ultra-konservatisme dipupuk dalam diam. Jerman dan Itali sendiri takut nak tunjuk wajah sebenar. Realiti ini berubah sekitar 1930-an. Jerman dan Itali mengeluarkan taring kerana sudah ada pakatan yang agak kuat. Akibatnya? Eropah menghampiri peperangan besar (Perang Dunia Kedua).

Cita-Cita Jerman Yang Rakus

Pemimpin Jerman yang gila menunggang semangat kebangsaan untuk membentuk sebuah alam bangsa Jerman. Pihak British dan Perancis ketika itu lagi sudah bimbang dengan pendekatan Jerman. Namun kedua-dua negara tidak mahu berperang. Mereka mencuba sehabis mungkin untuk elak perang. Dan ketika ini British buat suatu pengkhianatan yang sampai sekarang bergema.

Memperkenal Perdana Menteri Neville Chamberlain yang membawa pemikiran berwaspada (caution politics). Chamberlain melihat Perang Dunia Pertama sudah cukup ngeri. Peperangan tersebut menyebabkan luka dan bengkak pada ekonomi dan masyarakat British yang masih belum dirawati (Crafts, 2014).

Jadi Chamberlain ingin elak berperang dengan Jerman. Pada tahun 1938, beliau turun di Munich untuk bertemu dengan pemimpin Jerman agar untuk mencari jalan penyelesaian terbaik. Di sini Chamberlain (dan beberapa pemimpin Eropah yang lain) bersetuju membenarkan Jerman ilhak kawasan Sudetenland milik Czechoslovakia (Overy, 2014). Syaratnya? Jerman takkan tuntut  wilayah lain.

Pengkhianatan Terbesar British

Semua boleh bayang betapa terlukanya hati Czechoslovakia kerana dibelakangi Eropah. Neville Chamberlain siap balik London dan isytihar “peace for our time”.

Walau bagaimanapun, semua pakat mencuka apabila Jerman tiba-tiba menyerang Czechoslovakia pada Mac 1939. Jadi Perjanjian Munich adalah suatu kegagalan yang teruk. Namun Chamberlain masih tekad menggunakan kaedah rundingan dan kompromi sampai sanggup menyediakan “non-aggression pact” untuk elak berperang dengan Jerman.

Ketika ini tiada apa yang boleh mengubah pendirian Jerman. Enam bulan selepas merampas Czechoslovakia, pemimpin Jerman menzalimi Poland pula. Bermulalah Perang Dunia Kedua, yang Chamberlain cuba elak. Beliau meletak jawatan pada 10 Mei 1940.

Dasar Puaskan Hati Yang Tidak Menjadi

Sifat sejarah adalah berulang. Itu memang fitrah alam ini. Roh ultra-konservatisme sekarang dah timbul di Rusia, yang menuruti jejak Jerman ketika 1930-an. Rusia sekarang sedang cuba buat benda yang sama. Cuma nasib tidak menyebelahi Vladimir Putin kerana pentas dunia sudah bukan lagi milik United Kingdom.Ada beza antara Amerika Syarikat dan United Kingdom. Pertama sekali, Amerika Syarikat tidak boleh disentuh.

Negaranya sangat besar dan kaya, serta berpengaruh. Atas sebab itu, Rusia sekarang stands alone dipinggir kawan dan lawan. Dan Amerika Syarikat melihat dasar puas hati (appeasement) Neville Chamberlain yang akhirnya memakan diri. Atas sebab itu, mereka bergabung tenaga dengan Kesatuan Eropah serta Jepun (melalui G7) untuk menghalang Rusia yang sudah tenggelam dalam kancah revanchisme (Nattrass, 2022).

Revanchisme adalah sifat dendam sebuah negara yang ingin mendapatkan semula wilayah-wilayah mereka hilang sama ada melalui peperangan atau gerakan sosial. Rusia sentiasa melihat Ukraine sebagai wilayahnya. Selepas Tsar Alexey menipu Bohdan Khmelnytskiy, Ukraine telah kehilangan fitrah kenegaraan yang lama dinodai dan dijajah Rusia sebagai “imperial subject”.

Ukraine akhirnya menebus maruah dengan kemerdekaan mutlak pada tahun 1991. Namun ahli-ahli politik mereka tidak bersyukur dan sengaja biar negara dalam kancah rasuah sampai imej Ukraine menjadi keji pada mata dunia. Kalau tengok esei ditulis Putin sendiri, bait-bait revanchisme sangatlah jelas:

Benar, Ukraine adalah sebuah negara gagal yang tidak memberi sebarang keuntungan kalau Amerika bantu. Walau bagaimanapun kalau tidak bantu sekarang, tentu sekali Rusia akan meletak mata pada negara-negara bekas Soviet yang lain… seperti Lithuania, Estonia dan Latvia misalnya. Malah Putin juga mengheret pasal Austria-Hungary dengan hujah lebih kurang sama macam “pemimpin Jerman” buat masa mengambil Sudetenland:

Sebab itu Poland punya berani mengetepikan Jerman dalam menentukan dasar anti-Rusia. Keselamatan mereka sudah terancam. Memang nauzubillah lah mereka nak kembali ke pangkuan Rusia setelah berzaman sengsara.

Kebimbangan mereka sangat berasas kalau kita ambil kira sisi sejarah. Chamberlain memenuhi kehendak Jerman dalam kes Sudetenland. Kemudian Jerman menikam belakang sampai ambil seluruh Czechoslovakia. Chamberlain masih memenuhi kehendak Jerman. Namun Jerman kemudian melanggar Poland pula. Maka kalau tidak halang Rusia sekarang, tentu sekali Ukraine bukan satu-satunya negara mereka dahagakan.

Kalau korang ingin tahu pasal selok-belok politik, jemput beli buku POLITIK UNTUK PEMULA yang akan meluaskan pada korang segala kerangka politik di dunia ni. Link: https://bit.ly/3frB0C5

RUJUKAN:

Crafts, N. (2014, Ogos 27). Walking wounded: The British economy in the aftermath of World War I. CEPR Vox.

Nattrass, W. (2022, Oktober 15). Russian revanchism runs deeper than Putin. Politico.

Overy, R.J. (2014). The Origins of the Second World War. Routledge.


Diet Pemakanan Yahudi Yang Dah Macam Islam

Sedar ke tidak, beberapa diet Yahudi kalau kita tengok, dekat dah dengan Islam.

Apa nak pelik? Sesama agama samawi memang ada sikit persamaan. Yang jauh beza pada akidah sahaja. Yahudi sebenarnya agak cerewet bab makan. Bukan main bedal je. Rujukan diorang, kitab Torah. Orang Islam percaya kitab suci ini telah diubahsuai daripada kitab Taurat yang asal. Ikutkan orang Yahudi betul, diorang tak makan arnab dan babi. Ikan pulak kalau takde sisik atau sirip pun tak boleh. Rugi jugak tu, ikan keli goreng sedap kot. Sup belut lagi la terangkat. Burung pemangsa macam helang dan hering juga diharamkan. Replitia pun sama. Pengharaman ini diriwayat dalam 11th chapter of Leviticus. Macam Islam, reptilia yang makan bangkai seperti biawak yang ada kat negara kita dikira haram.

Punyalah cerewet, perkakas meja makan diorang mestilah tidak bercampur dengan bukan Yahudi. Sudu, garpu dan pisau terutamanya supaya tak terselit dengan jenis daging yang dilarang. Kalau kat Johor, ada sup tetel iaitu lemak lembu masak sup. Biasa campur dalam mee rebus atau dimakan begitu sahaja. Kalau Yahudi, diorang tak boleh makan ni. Pedal kambing dan lembu pun tak boleh. Tendon yang kat thigh pun haram. Padahal bahagian sedap tu. Larangan ni ada dalam 33d chapter of Genesis.

Islam dan Yahudi sama-sama menghukum darah sebagai najis. Binatang yang tak disembelih pun takkan disentuh. Kalau Islam ada kaedah sembelih korban, Yahudi ada tatacara Kosher. Tukang sembelih diorang mestilah mendapat tauliah daripada Rabbai. Barulah trusted. Islam melarang pisau tajam ditunjuk depan binatang korban. Yahudi pun serupa. Lembu atau kambing yang ketakutan masa disembelih akan dikira haram bagi Yahudi. Pasal lepas kosher sembelih, diorang kena check ada tak darah beku dekat jantung. Pasal haiwan kalau ketakutan, peredaran darahnya boleh terganggu.

Islam mengharamkan seksaan kepada haiwan korban. Yahudi pula mengharamkan mana-mana anggota tubuh haiwan yang hidup daripada dipotong. Kalau potong jugak, tak boleh makan. Kalau Islam menyuruh ihsan kepada haiwan dengan tidak boleh menyembelih anak lembu di hadapan ibunya, Yahudi pula melarang ibu dan anak lembu disembelih pada hari yang sama. Lepas sembelih, darah yang membasahi lantai tu kena ditabur pasir. Rujukannya Leviticus chapter xvii. Verse 13. Diorang punya ketat, kalau haiwan tu masa hidup ada tulang patah, pun tak boleh makan. Pasal diorang punya syadid takleh makanan ada darah, daging sembelihan akan direndam dalam garam selama sejam. Lepastu baru letak dalam periuk supaya darah keluar. Nak jaga takde darah, diorang hanya makan daging yang telah dipanggang.

Ikut catatan Islam, Nabi Ya’qub sebenarnya mengharamkan anak-anak Yahudi daripada makan daging unta dan susunya. Sebab ni dikatakan, nak tau spesis Yahudi yang disumpah jadi tikus; tikus tu takkan minum susu unta. Merujuk Exodus chapter xxii verse 19, Yahudi tak boleh makan daging, susu dan keju pada waktu yang sama. Jadi, bekas yang digunakan memasak daging takkan diguna untuk menyimpan susu. Tak boleh ada percampuran. Daging dan ikan juga tak boleh makan sekali. Tapi biasa dalam buffet, Yahudi ni main ngelat. Lepas makan daging, diorang akan makan buah atau roti sikit, baru makan ikan. So logik diorang, ni bukan dimakan waktu yang sama.

Seperti disebut dalam Surah al-Fatihah, kaum Yahudi ni dimurkai Tuhan pasal suka mengubah-ngubah hukum Taurat. Suka mempermain-mainkan hukum. Rabbai izinkan orang Yahudi minum arak wain. Cuma diorang syadid bab siapa yang buat. Wain buatan Yahudi je yang boleh diminum. Begitu pulak. Dah tu, wain akan dminum pada hari keramaian dan perkahwinan. Ada pulak doa minum wain. Diorang punya rujukan: Psal civ. Verse 15, “That wine maketh glad the heart of man.”

Sebenarnya, banyak pengharaman kepada Yahudi yang berat -berat ni, akan menjadi halal kalau diorang beriman dengan rasul akhir zaman, Nabi Muhammad SAW. Manakala Islam tetap haramkan makanan yang memang mudarat pada manusia macam arak, darah dan babi.

وَعَلَى ٱلَّذِینَ هَادُوا۟ حَرَّمۡنَا كُلَّ ذِی ظُفُرࣲۖ وَمِنَ ٱلۡبَقَرِ وَٱلۡغَنَمِ حَرَّمۡنَا عَلَیۡهِمۡ شُحُومَهُمَاۤ إِلَّا مَا حَمَلَتۡ ظُهُورُهُمَاۤ أَوِ ٱلۡحَوَایَاۤ أَوۡ مَا ٱخۡتَلَطَ بِعَظۡمࣲۚ ذَ ٰلِكَ جَزَیۡنَـٰهُم بِبَغۡیِهِمۡۖ وَإِنَّا لَصَـٰدِقُونَ﴿ ١٤٦ ﴾

• Abdullah Muhammad Basmeih:
Dan Kami haramkan atas orang-orang Yahudi segala binatang yang berkuku, dan dari lembu dan kambing pula Kami haramkan kepada mereka lemaknya, kecuali (lemak) yang ada pada belakangnya atau yang menyelaputi perkakas dalam perutnya, atau yang bercampur dengan tulang. Demikianlah Kami balas mereka dengan sebab kederhakaan mereka; dan sesungguhnya Kamilah yang benar.

Al-An’am, ayat 146

فَبِظُلۡمࣲ مِّنَ ٱلَّذِینَ هَادُوا۟ حَرَّمۡنَا عَلَیۡهِمۡ طَیِّبَـٰتٍ أُحِلَّتۡ لَهُمۡ وَبِصَدِّهِمۡ عَن سَبِیلِ ٱللَّهِ كَثِیرࣰا﴿ ١٦٠ ﴾

• Abdullah Muhammad Basmeih:
Maka disebabkan kezaliman yang amat besar dari perbuatan orang-orang Yahudi, Kami haramkan atas mereka makanan yang baik-baik yang pernah dihalalkan bagi mereka, dan disebabkan mereka banyak menghalang manusia dari jalan Allah.

An-Nisa’, ayat 160

Cerita pasal makan ni, apa kata jamah pula makanan minda tentang tamadun Yahudi. Dapatkan Kitab Tamadun Yahudi di bit.ly/yahudishopee


V For Vendetta

“Remember, remember!
The fifth of November,
The Gunpowder treason and plot;
I know of no reason
Why the Gunpowder treasom!
Should ever be forgot!”

Topeng Guy Fawkes dan sajak di atas merupakan ikon utama yang dibawa oleh Alan Moore, penulis buku komik DC/Vertigo yang turut menulis From Hell dan The League of Extraordinary Gentlemen. Versi filem bagi naskah V for Vendetta pula telah dihidupkan oleh James McTeigue, pembantu pengarah bagi Matrix Trilogy. Diinspirasikan daripada gambaran masa depan yang anti-utopia, filem ini sarat dengan falsafah politik berat yang berkisar pada watak utamanya, V, lakonan Hugo Weaving, dan seorang wanita yang terjerat oleh takdir untuk bersama-sama dengan V, iaitu Evey Hammond, lakonan Natalie Portman.

SEJARAH RINGKAS GUNPOWDER TREASON DAN GUY FAWKES

Gunpowder plot merupakan rancangan sekumpulan pengikut ajaran Katolik yang merancang untuk membunuh raja England pada tahun 1605, King James I. King James, mengikut perancangan, akan dibom di dalam House of Lords, bersama-sama dengan beberapa orang pembesar yang lain. Watak yang ditugaskan untuk menghidupkan api letupan tersebut, tidak lain tidak bukan, adalah Guy Fawkes, yang akhirnya ditangkap apabila rahsia rancangan itu sampai ke pengetahuan pihak berkuasa. Tujuan asal mereka ingin mengebom King James I adalah kerana ingin mengembalikan takhta pemerintahan England kepada waris yang berpegang pada ajaran Kristian Katolik.

Mengikut khabar angin, sewaktu Fawkes ditangkap dan ditanya namanya, dia menyatakan bahawa namanya adalah John Johnson, suatu nama samaran yang agak ganjil untuk orang pada zaman tersebut. Dikatakan bahawa salah satu sebab kenapa rancangan ini terdedah adalah kerana sewaktu membuat perancangan membunuh ahli kongres, mereka tidak tergamak untuk membunuh anggota Katolik yang lain. Suatu surat rahsia telah dikirimkan kepada Lord Monteagle, yang isinya meminta Lord Monteagle berhati-hati dengan situasi di parlimen.

Salah satu perkataan di dalam surat tersebut tertulis perkataan ‘blow’, yang menyebabkan Lord Monteagle mengarahkan orang gajinya untuk pergi memberitahu kepada pihak berkuasa, dan pada malam tersebut, kawalan keselamatan diketatkan dan Guy Fawkes ditemui di ruang bawah tanah di House of Lords. Beberapa konspirasi masih lagi bertebaran sama ada Gunpowder Plot sebenarnya memang digagalkan oleh ahlinya sendiri, berikutan fakta bahawa bahan letupan mampu diseludup masuk ke bawah House of Lords tanpa pemeriksaan keselamatan yang sewajarnya.

Berikutan daripada penangkapan Guy Fawkes, dia telah ditahan dan diseksa untuk mendapatkan maklumat mengenai semua sekutu dalam Gunpowder Plot tersebut. Dia pada awalnya tidak memberikan sebarang nama, namun pada akhir hukumannya, setelah dia teruk diseksa, dia mengaku bersalah atas pertuduhan cubaan membunuh raja bersama dengan tujuh orang rakan subahat, di mana mereka semua dihukum gantung. Pada saat kematiannya, tubuhnya dibahagikan kepada empat, sebagai tanda amaran terhadap seluruh rakyat England bahawa itu merupakan balasan terhadap mereka yang cuba untuk menderhaka, dan hasil dari nyawa King James I yang terselamat, dia telah menetapkan 5 November sebagai Malam Guy Fawkes.

V, ANTIWIRA YANG MISTERI

Evey: Remember, remember, the Fifth of November, the Gunpowder Treason and Plot. I know of no reason why the Gunpowder Treason should ever be forgot… But what of the man? I know his name was Guy Fawkes and I know, in 1605, he attempted to blow up the Houses of Parliament. But who was he really? What was he like? We are told to remember the idea, not the man, because a man can fail.

He can be caught, he can be killed and forgotten, but 400 years later, an idea can still change the world. I’ve witnessed firsthand the power of ideas, I’ve seen people kill in the name of them, and die defending them… but you cannot kiss an idea, cannot touch it, or hold it… ideas do not bleed, they do not feel pain, they do not love… And it is not an idea that I miss, it is a man… A man that made me remember the Fifth of November. A man that I will never forget.

Dalam adaptasi komik V for Vendetta, United Kingdom merupakan sebuah negara yang ditadbir oleh kerajaan kuku besi yang diketuai oleh Adam Sutler. Dalam prospek dia untuk mendapatkan kuasa, dia telah menggunapakai kuasa kebencian yang kuat terhadap golongan imigran, lawan politik, muslim, yahudi dan minoriti yang dia tangkap dan simpan di suatu kem tahanan.

Pada malam 4 November, sewaktu watak utama Evey sedang dalam perjalanan pulang, dia telahpun diganggu oleh ahli kumpulan polis bantuan “Fingermen” kerana dia telah melanggar perintah berkurung yang ditetapkan kerajaan. V datang dengan aksi penuh dramatik, menewaskan beberapa orang penjahat sambil menunjukkan kemahiran pertarungan jarak dekat beliau yang agak hebat. Setelah menyelamatkan Evey, V mengajak Evey untuk pergi menonton orkestra di atas bumbung, di mana V ternyata telah mengebom salah satu mahkamah jenayah, Old Bailey, sambil ditambah dengan pancuran bunga api serta berlatarbelakangkan lagu 1812 Overture.

V: A building is a symbol, as is the act of destroying it. Symbols are given power by people. Alone, a symbol is meaningless, but with enough people, blowing up a building can change the world.

Setelah kecoh mengenai bangunan yang dibom, pihak berkuasa menyatakan dalam kenyataan rasmi mereka bahawa ia adalah suatu “pemusnahan bangunan yang terpaksa dilakukan”, dan sewaktu sedang bersiaran dalam rancangan berita, V telah mengambil alih stesyen TV dan mengakui dirinya adalah orang yang bertanggungjawab mengebom Old Bailey. Polis dengan serta merta cuba untuk menangkap V, namun akibat terhutang budi, Evey telah bertindak membantu V, dan dalam cubaan dia membantu V, berlaku kemalangan kecil dan dia tidak sedarkan diri.

Setelah dia menyelamatkan V, Evey mendapati dirinya berada di rumah V, dan V melarang dia keluar selama setahun kerana dia telahpun merancang pengeboman pada tahun hadapan, dan tidak ingin berlakunya kebocoran maklumat. V kemudiannya membunuh seorang demi seorang ahli kumpulan parti Adam Sutler, Parti Norsefire seperti Lewis Prothero dan Anthony Lilliman, paderi London.

Dalam cubaan V membunuh paderi tersebut, Evey telahpun menawarkan pertolongan dan melarikan diri sewaktu dia sempat. Dari situ, Evey kemudiannya sedar bahawa dia telahpun dituduh bersubahat dengan V, dan dia menumpang teduh kepada satu-satunya orang yang mempercayainya iaitu bosnya sendiri Gordon Deitrich. Disebabkan Evey mempercayainya, Gordon kemudian bertindak untuk menceritakan juga rahsia dirinya di mana dia mempertontonkan kepada Evey bahan larangan yang dia simpan, antaranya adalah naskah al-Quran lama. Pada masa yang sama, V berjumpa semula dengan salah satu kenangan masa silamnya, Dr. Delia Surridge, yang berada di kem tahanan yang sama dan telah melakukan eksperimen terkutuk terhadapnya dan ramai lagi tahanan kem tersebut.

Delia Surridge: Is it meaningless to apologize?

V: Never.

Delia Surridge: I’m so sorry.

Melihat kepada ketabahan Evey, Gordon kemudian meneruskan niatnya untuk melawan kerajaan sedia ada dengan mengeluarkan rancangan berbentuk satira yang mengutuk kerajaan di dalam salah sebuah rancangannya, rumah Gordon telahpun digeledah oleh tentera, dan Evey telahpun ditangkap. Sewaktu di dalam tahanan, Evey terjumpa nota daripada seorang bekas tahanan lain yang bernama Valerie Page, salah seorang bekas banduan yang ditahan di kem tersebut akibat daripada perilaku lesbian. Setelah berkali-kali ditanya berkenaan lokasi V, Evey pada akhir hukumannya menunjukkan rasa tidak takut terhadap hukuman yang bakal dia terima, dan dia akhirnya dilepaskan dari tahanan.

V kemudian mendedahkan bahawa selama ini dia yang telahpun memerangkap Evey dalam penjara yang dia bina, replika kepada penjara asal sewaktu dia di dalam kem tahanan. V sebenarnya telahpun menangkap Evey sebelum Evey sempat ditangkap oleh tentera Adam Sutler. Dia bertindak untuk membuang segala ketakutan yang ada dalam diri Evey, di mana Evey yang pada awalnya berasa amat marah akan tindakan V, akhirnya memberi kemaafan dan memahami niat sebenar V.

Evey: “…artists use lies to tell the truth while politicians use them to cover the truth up.”

Dalam pada masa yang sama, salah seorang anggota polis yang ditugaskan menyiasat V, Inspektor Finch mendapati V sebenarnya adalah tahanan daripada kem Sutler. Nama V itu diambil dari nombor bilik kurungan mereka, iaitu bilik kurungan bernombor lima (tulisan Roman). Mereka melakukan pelbagai eksperimen untuk membuat senjata biologi untuk dilepaskan kepada orang ramai. Dalam usahanya untuk mendapat kuasa, Adam Sutler telah menggunapakai virus tersebut yang dipanggil sebagai virus St. Mary, dan dalam proses dia mendapatkan kepercayaan rakyat, dia telah menyediakan gula-gula berupa perjanjian keselamatan terhadap penduduk sekiranya mereka diberi kuasa.

Pada 5 November, V mengedarkan topeng Guy Fawkes kepada orang ramai, setelah orang ramai mula bangun dan menolak rejim ketenteraan yang cuba dibawakan oleh parti Norsefire dan mereka mula bersatu menghilangkan ketakutan masing-masing. Salah satu propaganda ucapan V untuk menarik orang ramai adalah “People should not be afraid of their governments. Governments should be afraid of their people.”

Dalam babak terakhir di mana V bertemu dengan Creedy, salah seorang orang kanan Sutler yang bertanggungjawab membina virus St. Mary dan memenjarakan V di kem tahanan. Sebagai ganti membunuh Sutler. V kemudiannya bertemu dengan Creedy di suatu lokasi landasan keretapi bawah tanah, di mana anak buah Creedy cuba menembak V, namun setelah kehabisan peluru, V bertindak membunuh mereka satu persatu, dan kemudiannya menunjukkan plat besi yang digunakan sebagai baju besi.

Meskipun dengan baju besi, V ternyata cedera parah dan memberi peluang kepada Evey untuk memilih sama ada ingin meletupkan bangunan Parlimen ataupun tidak, sama seperti kisah Guy Fawkes. Inspektor Finch, yang turut berada di situ kemudiannya hanya berpeluk tubuh, menunjukkan bahawa dia sebagai rakyat biasa sendiri telah hilang kepercayaan terhadap kerajaan Sutler. Dalam babak-babak akhir, Evey meletakkan mayat V di dalam keranda keretapi bawah tanah dan membenarkan bom tersebut bergerak menuju ke Parlimen, memusnahkan Parlimen dan mengotakan apa yang V telah janjikan setahun yang lalu.

V: What was done to me was monstrous.

Evey: And they created a monster.

Filem ini merupakan sebuah naskah berat, dan penulis asalnya, Alan Moore mengatakan bahawa filem ini amat lari dari tema utama yang ingin dia bawa. Dia mengatakan bahawa filem ini telahpun diubah untuk menjadi berat sebelah, dan dia tidak ingin mengakui adaptasi filem ini dan tidak mengambil sebarang kredit atau royalti dari filem ini.

Yang pasti, V kini merupakan lambang kepada revolusi, revolusi yang dicipta oleh seorang lelaki, memakai topeng, yang namanya tidak diketahui.

Sumber:

V For Vendetta, (2006). http://www.bfi.org.uk/films-tv-people/4ce2b8b0df5be

Review by metacritic community – https://www.metacritic.com/movie/v-for-vendetta

“Guy Fawkes’ Day”, Life, Time Inc, 19 (24), p. 43, 10 December 1945, ISSN 0024-3019

“V for Vendetta’s Press Conference”. Newsarama. 2005. Archived from the original on 12 October 2007. Retrieved 7 January 2006.


Penerbangan Udara China Tertangguh Angkara Duit Syiling!

Di dunia ini, masih wujud sesetengah individu yang percayakan perkara tertentu kerana percaya ia membawa tuah atau mengelak ma.la.ng. Di China, wujud tradisi di mana orang membaling duit syiling ke tempat tertentu kononnya ia boleh membawa tuah atau melindungi perjalanan mereka. Malangnya, amalan sebegini juga yang mencetuskan pelbagai masalah terhadap industri penerbangan di sana.

Beberapa hari lepas, seorang lelaki ditahan polis kerana membaling duit syiling ke dalam enjin kapal terbang penerbangan Beibu Gulf Airlines GX8814. Lelaki yang hanya dikenali sebagai Wang itu berbuat demikian bagi memastikan perjalanannya dan 147 penumpang dari Weifang, Shandong ke Haikou, Pulau Hainan berjalan lancar.

Pekerja-pekerja landasan kapal terbang mengesan sesetengah duit syiling di kawasan landasan sebelum penerbangan GX8814 berlepas. Penemuan itu segera dilaporkan kepada krew penerbangan dan mendorong mereka membatalkan penerbangan. Perbuatan membaling duit syiling ke dalam enjin pesawat dianggap merbahaya kerana berpotensi merosakkan enjin.

Tetapi ini bukan kali pertama penumpang penerbangan China membaling duit syiling ke dalam enjin pesawat. Pada Januari tahun lepas, seorang penumpang bernama Lu Chao, 28, ditahan staf-staf lapangan terbang dan perlu membayar pampasan 116,800 yuan (RM74,166.26) kepada syarikat Lucky Air. Ini selepas dia ditahan membaling dua duit syiling ke dalam enjin pesawat penerbangan Lucky Air dari Anqing ke Kunming pada Februari 2019.

Bila ditanya mengapa dia berbuat demikian, Chao memberitahu dia berbuat demikian agar penerbangan tersebut berjalan lancar. Dia dikatakan terbang dengan isteri dan anak lelakinya semasa ditahan. Penerbangan membabitkan 162 orang penumpang itu ditangguhkan untuk tujuan pemeriksaan sebelum ia dibenarkan berlepas sehari kemudian.

Sebulan demikian, satu lagi penerbangan Lucky Air terpaksa ditangguhkan selepas dua orang penumpang wanita ditahan kerana melakukan perkara sama. Kedua-duanya menaiki penerbangan 8L9616 dari Jinan, Shandong ke Chengdu, Sichuan. Penerbangan ditangguhkan selama dua jam sementara krew memeriksa enjin bagi memastikan ia tidak dimasuki oleh duit syiling.

Mengikut undang-undang China, mana-mana individu yang mengganggu operasi syarikat atau organisasi boleh dihukum pen.ja.ra 10 hari dan denda 500 yuan (RM4,491.50). Bagi penumpang penerbangan yang dianggap bermasalah, mereka boleh disenaraihitam dan tidak dibenarkan menaiki penerbangan oleh pihak berkuasa penerbangan awam China.

Jadi mengapa perkara sebegini rupa berlaku di sana? Kebanyakan orang China percaya dengan membaling duit syiling pada sasaran tertentu, ia diharap boleh membawa tuah atau menghalau semangat jahat. Ia boleh saja dari patung di taman hinggalah loceng di tokong-tokong Buddha.

Menariknya, majoriti warga China atau lebih tepat 70% tidak pernah menaiki kapal terbang. Ya, tak pernah dalam seumur hidup! Padahal, China bakal mengatasi Amerika Syarikat sebagai pasaran perjalanan udara terbesar di dunia pada tahun hadapan. Mungkin atas fakta inilah, ramai tidak tahu etika dan peraturan keselamatan semasa menaiki kapal terbang termasuk membaling duit syiling untuk mendapatkan tuah.

RUJUKAN:

Barnett, A. (2021). Unlucky! Chinese flight is cancelled after passenger throws coins into jet’s ENGINE for ‘good fortune’ before take-off. Daily Mail.

Coffey, H. (2021). CHINA FLIGHT CANCELLED AFTER MAN THROWS COINS INTO PLANE ENGINE FOR GOOD LUCK. The Independent.


7 Kali Batman VS Superman Dalam Karya Kreatif

Perlawanan Batman dan Superman sebenarnya bukan sekadar pertarungan yang perlu dilihat dari lensa kekuatan fizikal sahaja. Tetapi ianya merangkumi pertembungan ideologi dan pemilikan pandangan dunia yang sangat berbeza.

Para penonton juga telah menyaksikan pertarungan epik Batman dan Superman versi live-action di layar perak buat pertama kalinya melalui filem Batman v Superman: Dawn of Justice.

Pada bulan Mac yang lepas, peminat-peminat setia telah beroleh kemenangan setelah akhirnya disajikan dengan filem kesinambungannya yang asli iaitu Zack Snyder’s Justice League (ulasan filem ini daripada kami boleh dibaca di sini).

Tetapi sebelum diberi nafas dalam bentuk filem live-action melalui filem keluaran tahun 2016 itu, persengketaan dua hero ini telah berlangsung dalam bentuk helaian kertas yang bermula seawal tahun 1958 lagi dalam komik bertajuk World’s Finest Comics.

Berikut merupakan himpunan tujuh pertarungan pilihan yang hebat dan dahsyat antara dua adiwira emas DC ini – The Dark Knight dan The Man of Steel – yang telah dirakamkan dalam tujuh novel grafik yang menarik (tidak mengikut ranking).

1) Justice League – New 52/ Justice League: Origin (2011)

Penulis: Geoff Johns/ Artis: Jim Lee & Scott Williams

Lokasi perlawanan: Metropolis

Kita mulakan senarai analisis ini dengan komik Justice League dahulu sebagai pembuka bicara sementara masih panas lagi nama pasukan ini meniti di bibir para peminat (dan haters).

Komik inilah cerita permulaan atau reboot pembentukan pasukan Justice League yang baharu (tanpa kelibat hero fan-favourite, Martian Manhunter, yang digantikan dengan Cyborg) dalam line The New 52 (garis masa selepas peristiwa Flashpoint dan sebelum Rebirth).

Latar belakang Cerita

Batman yang sedang menyiasat mengenai kehadiran Parademon di Gotham, terserempak dengan Green Lantern/Hal Jordan yang juga sedang mengekori Paredemon tersebut.

Siasatan mereka telah membawa kepada perjumpaan dengan Superman – yang pada ketika itu baru selesai bertarung dengan segerombolan Parademon yang lain.

Skrip Perlawanan

Superman menyangkakan Green Lantern dan Batman adalah sebahagian daripada pasukan Parademon dan menganggap mereka sebagai anc.aman lantas menyer.ang. Selepas selesai mengenepikan Green Lantern, Superman mula beralih kepada Batman.

Disebabkan dalam siri cerita ini Batman tidak mengenali lagi Superman secara mendalam, hero Gotham tersebut masih tidak mempunyai ‘prep time’ dan pelan kontingensi yang lengkap buat Superman.

Kali ini penonton dapat melihat Batman banyak menggunakan kaedah trial & error sahaja melalui sebilangan gajet yang terdapat dalam utility belt miliknya seperti sonic disruptor (bunyi), taser (elektrik), batarang detonator, dan gas pemedih mata/ berra.cun – di mana kesemuanya tidak berhasil untuk menundukkan atau melemahkan Superman.

Kelebihan dan kemahiran atletik dan akrobatik yang dimiliki Batman memainkan peranan yang penting dalam mengelakkan ser.angan balas Superman.

Pemenangnya?

Seri.

Okaylah, kalau nak ikutkan memang Batman takda peluang langsung untuk mengecapi kemenangan disebabkan ini kali pertama dia berjumpa dengan Superman dalam dunia baharu New 52 ni.

Tambahan pula, Batman mempunyai kelebihan disebabkan Superman berlawan secara tidak serius dan banyak hold back seperti kebiasaan yang dilakukannya (sebab world of cardboard thingy dan “with immense power comes immense responsibility & accountability”).

Cumanya kali ni Superman hold back bukan sebab good conscience & compassion yang dimiliki hatinya, tapi lebih kepada keangkuhan dan sifat condescending (ya, Superman dalam New 52 digarap dengan perwatakan yang tampak sedikit cocky dan douche).

Namun begitu, kredit masih boleh diberikan kepada Batman atas ketangkasan akalnya untuk menggunakan firasat dengan menyebut nama ‘Clark Kent’ bagi menyedarkannya daripada kepanasan hati yang menggelegak, seraya menghentikan ser.angannya serta-merta.”You bruise but you don’t ki.ll, do you, Clark?” – Batman (versi filem animasi, Justice League: War, 2014)

2) Batman: Hush (2002)

Penulis: Jeph Loeb/ Artis: Jim Lee & Scott Williams

Lokasi perlawanan: Metropolis

Terdapat dua intipati yang menarik mengenai novel grafik ini. Satu, jalan cerita action-adventure mengasyikkan yang menunjukkan Batman perlu mendepani kebanyakan Rogues Gallery-nya yang berkelas A seperti Ra’s Al Ghul, The Riddler, The Joker, Clayface, Scarecrow, Kil.ler Croc, Talia al Ghul, Lady Shiva, dan ramai lagi.

Yang keduanya, hasil lukisan cantik, kemas, dan rapi daripada pelukis moden terkenal dan merupakan antara orang kuat di belakang tabir DC Comics, Jim Lee, yang menghiasi setiap helaian novel grafik ini buat tatapan para pembaca.

Latar belakang Cerita

Antara beberapa perkara penting yang disentuh dalam plot cerita ini adalah mengenai Batman yang mengalami keced.eraan parah akibat dise.rang hendap secara misteri oleh seseorang, kehadiran Dr Thomas Elliot – sahabat baik Bruce Wayne sejak kecil (dicipta buat kali pertama untuk cerita ini) – bagi merawatnya, kedatangan sosok misteri baharu di Gotham yang hanya dikenali sebagai Hush, serta penerokaan kisah hubungan intim antara Batman dan Catwoman/Selina Kyle.

Skrip Perlawanan

Batman dan Catwoman menjejaki Poison Ivy yang telah melarikan diri ke Metropolis.

Tidak disangka, si penjahat yang berkeupayaan memanipulasi flora itu telah mengawal minda Superman dengan menggunakan kuasa jampian floranya (dikuatkan lagi dengan gincu sintetik kryptonite) lantas mengarah hero Metropolis itu menyer.ang Batman dan Catwoman yang tidak bersedia sepenuhnya pada ketika itu.

Dengan melemahkan Superman melalui cincin yang bertatahkan batu kryptonite, Batman menyer.ang Superman secara bertubi-tubi termasuklah dengan menggunakan beberapa lagi gajet bantuan seperti sonic emitter (hypersonics), flashbang grenade, dan electrocution (electroshock).

Pada masa sama juga, suara hati dalaman Superman juga cuba melawan tindak balas pukauan Ivy tersebut – peluang yang dimanfaatkan dengan efektif oleh Batman.

Dalam keadaan mena.han dan melawan untuk menggunakan kuasanya semaksima mungkin, Superman sempat juga menggunakan arctic breath/cold breath dalam kadar yang rendah untuk menghentikan ser.angan Batman.

Batman akhirnya mengumpan Superman untuk masuk ke dalam pera.ngkap ‘pelan terunggulnya’.

Pemenangnya?

Jika mengikut jalan cerita novel grafik ini, Batman boleh dikira sebagai pemenang kerana berjaya mencapai objektifnya untuk menyedarkan Superman daripada lamunan Poison Ivy.

Kebijaksaan Batman dalam merencana strategi yang berkesan terserlah dalam cerita ini. Perkara utama yang perlu dibuat apabila berhadapan dengan Superman yang mindanya tidak stabil adalah dengan berundur dan menyusun semula strategi. Terutamanya jika ada rakan lain yang ikut bersama (dalam kes ini Catwoman).

Di sini juga peminat boleh melihat cara dan ideologi Batman yang sangat berbeza daripada rakan heronya tersebut. Perbezaan pandangan dunia menyebabkan Batman sanggup memilih untuk menggunakan apa jua cara yang ekstrim asalkan dapat mencapai objektif yang dikehendakinya.

Sera.ngan fizikal Batman terhadap Superman itu sebenarnya bukanlah rancangan utamanya. Malah ia lebih bersifat untuk mengekang dan mengawal kuasa Superman daripada digunakan secara berleluasa dan berlebihan.

‘Grand plan’ Batman sebenarnya adalah dengan menyuruh partner-in-crime-nya, Catwoman, untuk memilih antara tiga orang staf The Daily Planet untuk dijadikan umpanan – sama ada Perry White, Jimmy Olsen, atau Lois Lane.

Umpan dengan menjadikan salah seorang daripada mereka sebagai tebusan untuk ditolak jatuh dari bangunan tinggi The Daily Planet supaya Superman boleh tersedar dan menyelamatkan man.gsa tersebut. Catwoman dengan naluri wanitanya, kebetulan pulak memilih Lois Lane untuk dijadikan man.gsa.

Dan kita boleh lihat juga strategi persediaan dan jangkaan (anticipation) mengagumkan Batman yang turut membawa sekali cincin kryptonite itu ke Metropolis sebagai kesiapsiagaannya yang berada pada tahap yang tertinggi untuk menghadapi segala jenis kemungkinan.

Cincin kryptonite itu pun sebenarnya telah diberikan dan diamanahkan oleh Superman sendiri kepada Batman (dalam komik lain), jikalau berlaku kes di mana Superman hilang arah macam yang berlaku dalam Batman: Hush ini.

Hal ini secara tidak langsung menunjukkan Batman ialah hero deterrent terbaik buat Superman jika dia berubah menjadi jahat.

“Deep down, Clark’s essentially a good person…and deep down, I’m not.” – Batman

3) Lex Luthor: Man of Steel (2005)/ Luthor (2010)

Penulis: Brian Azzarello/ Artis: Lee Bermejo

Lokasi perlawanan: Gotham

Dalam grafik novel inilah terkandungnya perlawanan paling ‘realistik’ yang pernah wujud antara Batman dan Superman. Ia sangat realistik sehinggakan durasi pertentangan ini terasa sedikit singkat (singkat tapi intensitinya masih boleh dirasai).

Tapi walaupun perlawanan dalam novel grafik ini singkat, cerita keseluruhan mengenai mu.suh sejati Superman yang dihidangkan oleh tag team superstar – iaitu penulis berpengalaman, Brian Azzarello, dan direalisasikan dengan artwork yang memukau daripada Lee Bermejo – sangat mengasyikkan dan menarik.

Grafik novel ini dijenamakan semula (dengan beberapa muka surat tambahan) pada tahun 2010 dengan tajuk ringkas sahaja, Luthor, dua tahun selepas duo tersebut masih segar dengan keluaran satu lagi novel grafik best-seller yang juga mengetengahkan kisah seorang antagonis DC yang lain dengan tajuk Joker (2008).

Latar belakang Cerita

Kisah yang disampaikan berkisar tentang Lex Luthor (dari pandangan kaca matanya) dan refleksi obsesi kebenciannya (atau mungkin ketakjubannya) terhadap Superman.

Mungkin juga ianya lebih kepada sumpahan complex messiah dibaluti dengan sentimen xenofobia yang dimiliki Lex Luthor. Mengganggap dirinya sebagai penyelamat manusia lalu mencuba sedaya upayanya untuk mendedahkan kelemahan seorang ‘tuhan’ buat tatapan dan saksian umat di seluruh dunia.

Apa yang penting, semua ini dilakukan demi merealisasikan impian terulungnya – iaitu sebuah dunia tanpa Superman (A World Without Superman).

Dalam cerita ini, Lex Luthor telah menghadiahkan sebuah batu kryptonite kepada rakan usahawannya, Bruce Wayne, dalam usaha pertukaran dengan satu penemuan teknologi baharu daripada syarikat Wayne Industries (yang ingin digunakan oleh Lex dalam rancangan liciknya terhadap Superman).

Skrip Perlawanan

Sebaik sahaja Superman mendapat tahu mengenai urusan Lex Luthor dan Bruce Wayne tersebut, dia meluru ke Gotham untuk mencari Batman.

Batman pada ketika itu sedang bertenggek di atas bangunan berdekatan dengan gargoyle (tipikal) sambil sedang berfikir sambil merenung kryptonite tersebut yang berada dalam genggaman tangannya.

Sambil terbang ke arah Batman, Superman menggunakan kuasa tiupannya (tiup kosong je, tak sampai tahap kuasa freeze breath) dari jarak jauh sehingga kryptnonite itu jatuh ke bawah (pandai jugak Superman dalam novel grafik ni. Eli.minate haz.ard terlebih dahulu).

Dipendekkan cerita, selepas berlaku sedikit pergelutan antara mereka, dan dalam keadaan Batman yang tidak bersedia lagi, satu tumbukan padu daripada Superman dilayangkan ke muka Batman.

Tapi Superman menghentikan tumbukannya serta-merta betul-betul sebelum buku ruasnya menghinggapi batang hidung Batman. Kemudian Superman terus mengambil dan menghan.curkan kryptonite tersebut (yang berada dalam poket utility belt Batman).

Batman dan Superman bertelingkah, Lex Luthor tepuk tangan.

Pemenangnya?

Sangat jelas – Superman. Habis Batman diperkotak-katikkan dek Superman yang sedang mena.han amarahnya.

Cuma sebenarnya tidak diceritakan pun macam mana Superman boleh mendapat tahu pasal urusan dua orang usahawan tersebut. Dibayangkan bahawa Lex Luthorlah yang menjadi dalang disebalik perkara tersebut – dalam rancangan besarnya bagi mendapatkan persetujuan Bruce Wayne mengenai usulan pinjaman teknologi Wayne Industries.

Berbeza dengan skrip komik Justice League New 52 tadi, novel grafik ini memaparkan seorang Batman yang kurang elemen-elemen ‘mythical’ yang biasa dipadankan dengan karater ini. Atau senang cakap, Batman dalam novel grafik ini sudah di-nerfed down-kan sedikit.

Satu-satunya gajet yang Batman sempat gunakan semasa perlawanan ini ialah Batclaw (grappling hook). Itupun sebab nak ambil semula batu kryptonite yang terjatuh ke bawah.

Selain itu, nama Justice League ada juga diselitkan dalam cerita ini. Cuma berkemungkinan Batman tidak dijemput lagi atau macam mana ke tidak dapat dipastikan sebab penceritaannya tidak difokuskan pada bab tersebut.

Tapi kalau dalam filem animasi Justice League: Doom (inspirasi daripada novel grafik JLA: Tower of Babel), di pengakhiran cerita, ahli-ahli Justice League/JLA yang lain ingin mengundi sama ada mahu kekalkan atau keluarkan Batman daripada pasukan.

Hal ini disebabkan isu kepercayaan di samping mereka juga mendapati Batman terlalu berbah.aya untuk berada dalam pasukan tersebut disebabkan contingency plan yang dimilikinya untuk menundukkan ahli Justice League.

“I’m not interested in bringing him down, but obsessed with bringing us up.” – Lex Luthor

4) Superman: Red Son (2003)

Penulis: Mark Millar/ Artis: Dave Johnson & K. Plunkett

Lokasi perlawanan: Siberia, Rusia (alternate Earth)

Karya ini merupakan antara novel grafik dalam kategori Elseworlds yang aku minat. (sekurang-kurangnya Top 5). Elseworlds di sini maksudnya bukan berada dalam timeline utama, mainstream dunia komik DC, macam sebuah alternate universe/earth. Kalau Marvel, komik lebih kurang seperti ini berada dalam siri label ‘What If?’.

Aku sukakan konsep yang diketengahkan, terutama sekali pada bahagian ‘penamat’ cerita diluar kotak yang cukup eksp.losif untuk minda.

Novel grafik ini merupakan sebuah karya enak yang banyak menyentuh mengenai perbezaan sosio-politik dan sosio-ekonomi antara Amerika Syarikat (kapitalisme) dan Kesatuan Soviet (sosialisme) dengan berkonsepkan cereka superhero.

Latar belakang Cerita

Pod Kal-El/ Superman terlandas di bumi Kesatuan Soviet (berbanding di Kansas, Amerika Syarikat dalam karya asal). Superman membesar di sana dan seterusnya menjadi orang kuat pemerintah pada ketika itu, Joseph Sta.lin, untuk menyebarluaskan ideologi kom.uni.sme mereka ke serata dunia untuk mencapai utopia.

Lambang ikonik ‘S’ yang menghiasi kostum pada bahagian dada Superman turut ditukar dengan lambang tukul dan sabit. Ia adalah seperti perlawanan catur antara blok barat menentang blok timur dengan kelibat Lex Luthor berada pada spektrum yang bertentangan dengan Superman.

Batman (juga dikenali sebagai Batmankoff) pula menjadi salah seorang penentang Superman Rusia ini yang ingin menjatuhkan sistem pemerintahan berautokratik dan totalitarian mereka. Batman dalam novel grafik ini ialah Batman sang anar.kis!

Skrip Perlawanan

Batman telah mencu.lik dan mena.han Wonder Woman (mengikat heroin dari Themyscira itu menggunakan lassonya sendiri) sebagai tebusan dan umpanan supaya Superman datang mencarinya. Dalam cerita ini ditunjukkan Diana Prince bersekutu dengan Superman pada permulaan sehingga ke pertengahan plot.

Batman telah memera.ngkap Superman dengan menghidupkan sebilangan lampu limpah yang mengelilingi kawasan tersebut (ihsan daripada Lex Luthor). Lampu-lampu limpah yang nampak normal itu sebenarnya menggunakan cahaya sinaran red sun (matahari merah) bagi tujuan menyahaktifkan kuasa Superman.

Sebaik sahaja Superman terdedah dengan radiasi red sun itu, dia dibe.lasah dengan teruk tanpa belas kasihan oleh Batman, sebelum dita.han di bilik bawah tanah yang turut dilengkapi dengan lampu sinaran matahari merah juga.

Selain the infamous kryptonite yang selalu digunakan oleh penulis komik sebagai trump card Batman, cahaya red sun juga merupakan kelemahan bagi Lelaki Besi ini kerana sinarannya merupakan cahaya simulasi dari sistem matahari planet asal Superman.

Apabila terdedah dengan kesan radiasi cahaya red sun, segala kuasa Superman akan hilang dan dia bertukar menjadi seperti manusia biasa – seperti default-mode kaum Kryptonian yang sejak azalinya memang tiada kuasa ketika hidup di habitat asal planet Krypton mereka.

Sebagai info, kekuatan luar biasa Superman datangnya daripada cahaya Matahari (yellow sun) dalam Sistem Suria kita yang terletak di Galaksi Bima Sakti.

Sebab itu juga Superman memakai sut hitam (Recovery Suit) selepas resurrection-nya dalam storyline Reign of the Supermen! untuk memaksimumkan kadar penyerapan radiasi matahari ke dalam sel badannya (kerana tenaga haba matahari lebih cepat diserap melalui warna hitam/gelap berbanding warna biru/merah atau warna cerah yang lain – Sains 101).

Dalam filem Zack Snyder’s Justice League (2021), momen di sebalik tujuan ini ditunjukkan buat seketika sahaja sekadar sebagai satu nod, kerana pengarah tersebut mempunyai faktor pengisian yang lain atas sebab mengapa Superman memilih untuk menggunakan sut hitam berbanding sut biru/merah.

Pemenangnya?

Tiada yang menang dan tiada yang kalah secara lahiriahnya.

Sungguhpun Batman telah mel.etupkan dirinya supaya tidak perlu tunduk kepada Superman setelah kekuatannya kembali (no thanks to Wonder Woman), lelaki terakhir Krypton itu boleh dianggap kalah dari segi moral, selain turut kehilangan khidmat bantuan Wonder Woman selepas itu (yang terlantar sa.kit kesan daripada meleraikan ikatan Lasso secara paksa).

Jika dalam novel grafik Luthor, Batman tidak mempunyai peluang langsung untuk bertindak balas. Kali ini dalam Superman: Red Son, Superman pula yang tidak memberikan cabaran apabila berterusan diban.tai oleh Batman. Inilah dia apa yang orang panggil; “Ada ubi ada batas, esok hari boleh balas.” (walaupun berlaku di universe/earth lain).”Why else would I have swallowed a b0.m.b before you and I went head-to-head?” – Batman

5) Injustice: Gods Among Us (2013)

Penulis: Tom Taylor/ Artis: Tom Derenick, Mike S. Miller dan lain-lain

Lokasi perlawanan: Batcave

Komik Injustice: Gods Among Us ini merupakan prequel dan tie-in kepada jalan cerita permainan video popular dengan nama yang sama.

Kalau ditelusuri babak Knightmare yang terdapat dalam filem Batman v Superman: Dawn of Justice (2016) dan filem sequel-nya, Zack Snyder’s Justice League (2021), cerita inilah antara gambaran apa yang akan terjadi jika Superman menjadi jahat dan memerintah dunia secara tirani (tapi tolak penguasaan dan penglibatan Darkseid).

Latar belakang Cerita

Kalau nak ikutkan, tema keseluruhan premis cerita ini sendiri adalah mengenai penentangan Batman (dan pasukan Insurgency pimpinannya) ke atas Superman (dan Rejimnya) yang berlanjutan sehingga lima tahun lamanya (plot komik mengikut tahun dari Year 1 sehingga ke Year 5).

Jadi konfrontasi individualistik antara mereka berdua menjadi sekunder sedikit dalam kancah pepera.ngan yang berskala lebih besar dan melibatkan hampir kesemua karakter dalam dunia DC.

Cerita Injustice ini juga merupakan satu perumpamaan terbaik mengenai perbezaan ketara antara Batman dengan Superman dari segi mental dan persediaan menghadapi kecel.akaan dan perkara yang tidak diingini.

Superman dalam alternate universe ini ditunjukkan mempunyai struktur mental dan emosi yang cukup rapuh apabila berhadapan dengan ujian getir yang melibatkan kema.ti.an orang terdekat sehingga mudah untuk terjerumus ke dalam lembah kehinaan.

Jika kita buat perbandingan dan ambil contoh dalam ujian yang aku panggil sebagai ‘The Joker Test’. Dua karakter dari Gotham, Batman dan James Gordon, lulus dalam ujian tersebut. Kema.ti.an Robin kedua (Jason Todd) di tangan Joker tidak mengubah Batman dalam kod ‘no-ki.ll rule’, kompas moral dan pendekatannya secara keseluruhan.

Hal yang sama juga dengan James Gordon yang telah melepasi ‘The Joker Test’ setelah dise.ksa mentalnya dengan sadis dalam komik Batman: The Ki.ll,.ing Joke (1988). Gordon masih boleh mengekalkan kewarasannya lagi setelah diasak dengan segala permainan Joker yang melibatkan anak perempuannya, Barbara Gordon/Batgirl/Oracle, sebagai bahan siksaan.

Di samping itu, dalam storyline menarik, Batman: No Man’s Land (1999), Gordon diuji sekali lagi dengan kehilangan isterinya pula, Sarah Essen, yang telah ditem.bak ma.ti oleh Joker dalam ujian ala-ala the trolley problem.

Joker secara spontan memberi pilihan kepada Sarah sama ada untuk menggugurkan pi.stol yang ditalakannya pada Joker dengan menyelamatkan bayi yang telah dilambung Joker, atau masih mena.han dan tidak memberi peluang kepada Joker untuk menyera.ngnya semula tetapi dengan taruhan kehilangan ny.awa bayi itu dengan membiarkannya jatuh terhem.pap.

Gordon yang sangat marah dengan Joker atas kema.ti.an isterinya itu (termasuk dengan apa yang terjadi dengan anak perempuannya sebelum itu), bertindak dengan menem.bak kaki Joker untuk melepaskan geramnya yang sudah terbuku lama. Tapi yang penting tidak sampai ke tahap membu.nuh.

Berbeza dengan Superman dalam kisah Injustice, kewarasan akalnya terus hilang selepas Joker memperdayakannya untuk membu.nuh isterinya sendiri, Lois Lane, bersama-sama dengan anak mereka yang masih berada dalam kandungan Lois.

Icing on the cake ujian Joker ini adalah dengan kehan.curan kota Metropolis yang mel.etup tatkala jantung Lois Lane terhenti (menjadi pemicu). Betul-betul tra.gis.

Joker sendiri memberitahu Batman, Superman ni ibarat easy-mode yang diperlukannya bagi mendapatkan semula momentum kemenangan setelah asyik kalah dengan Batman dalam perlawanan moral dan etika.

Dalam erti kata lain, minda Superman sudah ‘snap’ akibat kejadian tersebut. Dia mengalami delusi serta hilang pertimbangan diri dan seterusnya bertindak menjadi ‘tuhan’ mengikut acuan pemikirannya sendiri.

Hal ini membawa maksud, Superman telah gagal melepasi ‘The Joker Test’. Tidak seperti Batman yang mempunyai mental toughness dan tahap keredhaan yang lebih tinggi.

The Joker sebenarnya hanyalah bertindak sebagai pemangkin untuk mengaktifkan dan mengeluarkan sifat-sifat kejahatan dan mazmumah yang terpendam dalam benak Superman (ataupun sesiapa sahaja). Memetik kata-katanya sendiri, “All it takes is just one bad day to reduce the sanest man alive to lunacy”.

Satu hari yang ma.lang yang boleh menukarkan seseorang menjadi gila – suatu psyche Joker yang berjaya ditangkap dengan kemas maksud lore-nya oleh Christopher Nolan dan Jonathan Nolan dalam filem mahakarya, The Dark Knight (2008):- “I took Gotham’s White Knight and I brought him down to our level. It wasn’t hard. See, madness, as you know, is like gravity. All it takes is a little push *evil laugh*.”

Yang kemudiannya memberikan reality check kepada Harvey Dent yang juga telah hilang kewarasannya dan bertukar menjadi Two-Face apabila mengungkapkan “The Joker’s just a mad dog. I want whoever let him off the leash.”

Seperti Two-Face, akibat rasa tidak puas hati dan ingin mencari seseorang untuk dipersalahkan, tumpuan Superman hanya terarah kepada Batman yang dilihatnya sebagai orang yang patut dipertanggungjawabkan kerana tidak pernah menghu.kum Joker dengan lebih keras dan tegas.

Skrip Perlawanan

Di penghujung Year 1, Superman sudah 95% hilang pertimbangan dan bertukar karakter menjadi ‘jahat’. Semua sifat-sifat kemanusiaan dan insaniah dia sudah mula terhakis.

Setelah membu.nuh Green Arrow/ Oliver Queen di Fortress of Solitude, Superman kemudiannya terbang ke Batcave untuk menangkap Batman pula.

Batman pula sedang dalam usaha untuk mengekstrak formula sebuah pil yang mampu memberi kekuatan superhuman supaya dapat menyamaratakan keupayaan pasukannya bagi menentang Superman dan kumpulan Rejimnya di kemudian hari (antaranya Wonder Woman, The Flash, Green Lantern, dan lain-lain – yeap, kebanyakannya metahuman).

Taktikal yang Batman gunakan bersifat sedikit pasif dengan bermain dan memanipulasikan emosi Superman bagi tujuan melengah-lengahkan masa.

Batman cuba membangkitkan rasa bersalah Superman kerana membu.nuh Green Arrow dan memainkan video ketika hari perkahwinan Clark dan Lois Lane untuk terus mencelarukan fikirannya (punyalah resourceful sampaikan video tu pun dia ada – dah macam ala-ala sera.ngan politik pulak siap ada simpan video).

Akhirnya The Caped Crusader menggunakan satu-satunya gajet di sini iaitu sonic emitter yang mengeluarkan bunyi yang kuat sebagai langkah terakhir untuk menganggu tumpuan dan fokus Superman.

Batman cuba mengapai pil tersebut, tetapi Superman memintas lalu mema.tahkan tulang belakang Batman dengan menggunakan lututnya (ala-ala stail Bane macam dalam Batman: Knightfall).

Mujur si butler berkebolehan, Alfred, menye.rang Superman sehingga KO’ed setelah sempat menelan pil superhuman tersebut dan seterusnya menyelamatkan tuannya.

Pemenangnya?

Boleh dikira sebagai no contest sebab perlawanan tidak habis setelah Batman dan Alfred berundur dan meninggalkan Superman yang tidak sedarkan diri.

Cuma kredit masih boleh diberikan kepada Batman yang berjaya memainkan masa supaya pil tersebut sempat disintesiskan (termasuk untuk dimakan oleh Alfred).

Kisah Injustice: Gods Among Us ini, macam yang diperkatakan, bukanlah satu pertem.puran berskala kecil, tetapi ianya adalah satu pepera.ngan yang besar. Siapa yang menang di penghujung itulah dikira sebagai juara sebenar.

Jika ada antara pembaca yang hendak memilih satu sahaja komik untuk dibaca dalam senarai di sini, komik Injustice: Gods Among Us inilah yang pertama aku akan syorkan disebabkan plot menarik yang straight-forward dan tak memberatkan, banyak momen berani yang dipaparkan, dan yang terpenting, hampir kesemua karakter DC ada membuat kemunculan dalam jalan cerita ini ibarat ianya satu pesta perkumpulan protagonis dan antagonis dalam dunia DC.

“No matter what you tell yourself in the future, I want you to remember this moment. When you resorted to torture for the ‘greater good’” – Batman

6) Batman: Endgame (2015)

Penulis: Scott Snyder/ Artis: Greg Capullo

Lokasi perlawanan: Gotham

Sebenarnya, perlawanan yang terdapat dalam novel grafik ini lebih kepada perlawanan antara Batman menentang kesemua anggota rogue Justice League (power baq hang!). Dalang di sebalik kejadian ini datang daripada tidak lain tidak bukan, seteru ketat Batman sendiri, yakni the Clown Prince of Crime.

Latar belakang Cerita

Joker telah menjang.kitkan rakan-rakan Batman dengan toxin buatannya sendiri. Perkara ini membuatkan ahli-ahli Justice League tidak dapat berfikiran dengan waras (Jokerized) dan seterusnya menyer.ang Batman di bandarnya sendiri.

Namun, seperti ramai yang sudah sedia maklum, Batman sentiasa ada ‘contingency plan’ dan ini termasuklah untuk meneutralkan kawan-kawan metahuman-nya dalam Liga Keadilan.

Metodologi Batman untuk membasmi ahli Justice League dalam Batman: Endgame ini berbeza sedikit jika dibandingkan dengan jalan cerita JLA: Tower of Babel (2000) atau Justice League: Doom (2012). Pelan khas anti-Justice League ini diberi jolokan ‘Fenrir’.

Kali ini, Batman menggunakan beberapa pendekatan saintifik (bagi melumpuhkan Aquaman dan The Flash. Cyborg dan Green Lantern tidak ditunjukkan dalam panel komik) dan helah magik (untuk Wonder Woman), dengan sut robot mekanikal yang dipanggil Justice Buster sebagai taruhan utama Batman bagi memerangi mereka.

Skrip Perlawanan

Setelah selesai menghentikan rakan-rakan Justice League yang lain, muncul Superman sebagai ahli terakhir yang datang menyer.ang Batman.

Batman seperti mempunyai kelebihan pada awal perlawanan dengan mengaktifkan beberapa butir red sun bersaiz mikroskopik yang dimampatkan dan disematkan pada buku jari (knuckle) mecha-suit tersebut (hasil pertolongan Dr Ray Palmer/The Atom). Memberikan tumbukan ma.ut red sun kepada Superman.

Bagi mengekang kuasa heat vision Superman pula, Justice Buster ini turut dilengkapi dengan plasma shield (perisai plasma). Sistem thrust and thermal sut ini pula adalah untuk melawan kuasa freeze breath The Man of Steel.

Namun, walaupun dengan bantuan tumbukan cahaya matahari merah bersaiz atomik, kekuatan Superman ternyata terlalu kuat apabila dia masih berjaya menghentam dan membawa terbang Justice Buster ke udara, sebelum merobek sut tersebut.

Setelah bahagian kepala sut mecha tersebut dimus.nahkan dan seterusnya mendedahkan Batman di dalamnya, Batman serta-merta meludahkan sejenis getah sintetik/polimer (butadiene) yang direnda dengan serbuk kryptonite (atau dipanggil mudah sebagai gula-gula getah kryptonite oleh Alfred) untuk memengsankan Superman.

Pemenangnya?

Jikalau kayu ukur yang digunapakai untuk menentukan pemenang adalah melalui ‘last man standing’, maka Batman boleh dikira sebagai juara.

Batman memberitahu sut Justice Buster itu dibangunkannya dengan kos pelaburan 60% lebih daripada kos peruntukan bajet ketente.raan negara-negara di dunia ini. Ya, selain daripada memiliki minda yang bijak, satu lagi ‘kuasa’ yang dimiliki Batman adalah sumber kewangan (resources) dan rezeki yang melimpah-ruah.

“Who wins in a fight? The answer is always the same. Neither of us.” – Batman

7) The Dark Knight Returns (1986)

Penulis: Frank Miller/ Artis: Frank Miller & Klaus Janson

Lokasi perlawanan: Crime Alley, Gotham

Inilah dia apa yang orang panggil sebagai ‘save the best for last’!

Tak sah jadinya senarai ini jika tidak dimasukkan dengan pertembungan yang paling epik dan termasyhur dalam karya seminal dan influential bertajuk The Dark Knight Returns (TDKR) hasil tulisan dan lukisan bersama daripada penulis tersohor berkont.roversi, Frank Miller (juga penulis bagi karya hebat seperti Batman: Year One, Sin City dan 300).

Novel grafik inilah yang memaknai keseluruhan konflik yang terkandung dalam sejarah perseteruan antara Batman dan Superman. Di samping menjelmakan dan menjenamakan semula Batman untuk kembali menjadi karakter yang dark, badass, dan serius seperti dikenali oleh penonton moden pada hari ni.

Seterusnya menyelamatkan karakter ini daripada stail campy dan jenaka yang menghantui karakter ciptaan Bill Finger dan Bob Kane ini sekitar tahun 60-an dan 70-an.

Latar belakang Cerita

Bruce Wayne dalam cerita ini ditunjukkan sudah berumur (55 tahun) dan yang terpenting sekali telah menggantungkan sut Batmannya sejak 10 tahun yang lalu.

Antara faktor terbesar persaraannya adalah disebabkan kema.ti.an brutal dan tra.gis Robin kedua, Jason Todd, di tangan Joker yang telah direalisasikan dua tahun selepas novel grafik ini dikeluarkan dalam storyline Batman: A De.ath in The Family (1988).

Selain itu, segala aktiviti superheroism juga telah diharamkan oleh kongres yang telah membawa kepada pembubaran pasukan Justice League.

Dalam dunia distopia TDKR ini, Diana Prince/Wonder Woman telah pulang ke Themyscira buat selama-lamanya, Hal Jordan/Green Lantern beroperasi di sektor planet lain dan tidak pernah menjejakkan kakinya ke bumi semula, Oliver Queen/ Green Arrow pula menjadi seorang out.law.

Tiga isi utama yang diketengahkan dalam plot penceritaan adalah mengenai Bruce Wayne/Batman yang terpaksa keluar daripada persaraannya (hence, the word ‘Returns’ in the title) apabila kes-kes jen.ayah di Gotham semakin meningkat dengan teruk serta merebak bagai wa.bak terutama dengan kehadiran sebuah kumpulan jen.ayah generasi baharu yang dikenali sebagai The Mutants.

Yang kedua, The Joker yang turut membuat kemunculan semula setelah mendapat tahu Batman kembali aktif dalam memerangi jen.ayah di Gotham.

Dan yang terakhir sekali adalah mengenai pertarungan dengan rakannya dari kota Metropolis melalui arahan secara terus daripada Presiden Amerika Syarikat sendiri (digambarkan sebagai Ronald Reagan kerana komik ini dikeluarkan semasa penggal pemerintahannya).

Superman cuba menghentikan sera.ngan pel.uru berpandu nuk.lear I DC Comics

Arahan politik ini dikeluarkan bagi mengelakkan pentadbiran pada ketika itu nampak seperti lemah atau hilang autoriti dan kawalan politik di Gotham.

Sementelahan, Batman menunjukkan dia single-handedly boleh menyelesaikan masalah jen.ayah yang memuncak di Gotham sejak kembali aktif serta turut berjaya menjadikan Gotham sebagai satu-satunya bandar utama yang terkawal daripada rusuhan orang ramai ketika suasana nuc.lear winter melanda di seluruh Amerika Syarikat.

Ya, Clark Kent/Superman dalam cerita ini sudah menjual jiwanya dan menjadi boneka atau khadam kepada kerajaan sebagai salah satu cagaran untuk dia dapat meneruskan panggilan tanggungjawabnya sebagai seorang adiwira.

Skrip Perlawanan

Frank Miller mengambil langkah yang bijak dengan melemahkan terlebih dahulu Superman melalui plot menyelamatkan tanah Amerika Syarikat daripada terkena tempias be.dilan pel.uru berpandu nuk.lear Kesatuan Soviet (akibat krisis geopolitik berkenaan dengan perebutan satu kepulauan di Amerika Selatan – mungkin reference kepada kisah Cuban Mis.sile Crisis yang berlaku sekitar tahun 1962).

Dalam perlawanan ini, Batman memakai sut mekanikal exoskeleton ikoniknya yang telah memberi inspirasi kepada filem Batman v Superman: Dawn of Justice (2016).

Perlawanan yang diadakan di Cri.me Alley – tempat di mana ayah dan ibu Bruce Wayne dibu.n.uh – dalam suasana semasa berlakunya fenomena nuc.lear winter memberikan kelebihan dari segi lokasi dan selok-belok taktikal kepada Batman.

Batman telah memasang siap-siap enam buah pel.uru berpandu (diberi nama Hunter Mis.siles) yang akan teraktif sebaik sahaja Superman menggunakan kuasa X-ray vision untuk mencari Batman. Tujuannya untuk melihat sejauh mana Superman telah pulih daripada let.upan nuk.lear tadi. Jika dia tidak berjaya mengelak, bermakna Superman masih belum pulih sepenuhnya.

Batmobile TDKR nampak seperti sebuah kereta kebal dengan dipandu oleh sidekick Robin baharunya (Carrie Kelley) dalam pertarungan ini.

Kenderaan terkenal Batman kali ini kelihatan lebih ke arah berketen.teraan dan turut dilengkapi dengan pelancar ro.ket, sen.jata api dengan kekuatan yang boleh menenggelamkan sebuah kapal per.ang, dan sebagainya lagi.

Dengan saiz besar yang memakan ruang lebih kurang dua ke tiga lorong lebuh raya, mungkin Batmobile ini lebih sesuai dipanggil dengan nama Bat-Tank (atau W.a.r Machine).

Batmobile versi TDKR yang direalisasikan juga dalam filem Zack Snyder’s Justice League I DC Comics, Warner Bros. Pictures/HBO Max

Selain pertolongan melalui Batmobile, Batman menggunakan gajet seperti sonic-emitter gun, elec.troc.ution dengan menggunakan tenaga elektrik dari seluruh bandar Gotham, dan menyimbah a.sid ke muka Superman untuk memberi ketidakstabilan kepadanya sebelum menumbuknya bertalu-talu.

Superman sempat bertindak balas dengan menumbuk Batman dan mematahkan tiga tulang rusuknya secara tidak langsung.

Di kemuncak pertarungan, Oliver Queen/Green Arrow datang menghadiahkan Superman dengan satu anak pa.nah yang mengeluarkan gas kryptonite dan seterusnya mencemari sistem biologi Superman selepas dia menangkapnya (macam dalam BvS).

Kemasukan Oliver Queen dalam pertarungan ini sebenarnya hadir daripada ihsan Bruce Wayne sendiri setelah Oliver meminta izin untuk menghulurkan bantuan sebagai bahagian balasannya atas kehilangan tangan kirinya (disiratkan Superman turut terlibat dalam kejadian tersebut).

Pemenangnya?

Sangat afdhal untuk mengatakan Batman yang memenangi perlawanan ini kerana lebih menguasai tempo pertarungan di sepanjang tempoh perlawanan.

Sungguhpun demikian, memenangi perlawanan menentang Superman di sini bukanlah tujuan utama Batman. Ianya lebih sebagai satu amaran kepada Superman supaya tidak mengganggu kegiatan-kegiatan vigilantisme dia dan konco-konconya (yang digelar Sons of Batman) di kota Gotham.

Sebab itu Batman tidak sampai ke tahap ingin menamatkan riwayat Superman meskipun peluangnya telah terhidang sebaik sahaja si Big Blue Boy Scout itu terkena gas kryptonite.

Batman mengambil pendekatan dengan memalsukan kema.ti.annya melalui ser.angan jantung yang ngam-ngam teraktif sebaik sahaja selepas Superman habis dilanyaknya (ditunjukkan Batman sudah membuat pengiraan dengan menelan sebuah pil sejam sebelum perlawanan bermula).

Apa yang penting, Superman faham dengan jelas mesej Batman melalui ayat keramat yang diungkapkan kepadanya:

“I want you to remember, Clark, in all the years to come, in your most private moments, I want you to remember, my hand, at your throat, I want you to remember, the one man that beat you.” – Batman

Penutup

Sengketa dua protagonis terkenal ini, walau telah berdekad lamanya berlaku, sehingga kini masih menjadi medan perbahasan para peminat.

Seperti David melawan Goliath, antagonisme Batman dan Superman adalah contoh kes klasik ‘brain versus brawn’. Selain menunjukkan juga keabsahan Batman – seorang lelaki mere mortal – untuk mampu berdiri sama tinggi dan duduk sama rendah; setaraf dengan hero-hero yang lain.

Di mana, kebanyakan mereka juga bersifat ‘god-like’ dengan memiliki kuasa luar biasa seperti Wonder Woman, Aquaman, Green Lantern, The Flash, Shazam/Captain Marvel, dan sebagainya (sekadar memberi contoh).

Logiknya, kalau dengan de-facto leader Justice League (Superman) pun ramai cendekiawan dan pakar-pakar industri komik senantiasa membandingkan dengan Batman, apalah sangat kalau Batman nak hadap ahli-ahli Justice League lain yang sudah diketahui kurang sedikit kuasa mereka berbanding dengan The Man of Steel sendiri.

Malahan, sang penguasa terhebat, Darkseid sendiri mengakui keintelektualan dan kelicikan strategi Batman yang lain daripada yang lain sehingga timbul rasa hormat yang tidak terhingga si penjahat Planet Apokolips tersebut terhadap Batman. Disebabkan itu, Darkseid melihat Batman sebagai ‘worthy adve.rsary’-nya (dalam Batman/Superman: The Supergirl from Krypton).

Kesimpulan mudah yang boleh diberikan untuk keseluruhan analisis antara dua hero terkemuka ini adalah, kekuatan terhebat yang dimiliki Superman – tidak, bukan kekuatan fizikal, tetapi hati nuraninya yang baik, suci (purity), dan naif – adalah satu kelebihan buat Batman untuk dimanfaatkannya jika berlaku persengketaan antara mereka.

Namun, segenting atau seberantakan manapun pertelingkahan yang berlaku antara mereka akibat perselisihan pendapat atau perbezaan pendekatan, Batman dan Superman tetap merupakan rakan sepasukan yang hebat yang saling hormat-menghormati antara satu sama lain.

Ada sebab mengapa team-up mereka berdua digelar sebagai World’s Finest!

RUJUKAN:

Brayson, J. (2016). Batman & Superman Have Fought So Many Times Before. bustle.com, https://www.bustle.com/articles/148574-have-batman-superman-fought-before-its-been-nearly-60-years-since-their-first-battle


Cara-Cara Bersugi Untuk Diamalkan

“Jika tidak kerana bimbangkan membebankan umatku nescaya akan aku perintahkan mereka bersugi setiap kali waktu solat” (Riwayat al-Bukhari dan Muslim).

Jom lihat berberapa perkara tentang miswak.Kemudian sama-sama kita amal dan sebarkan.

Siwak kebiasaannya diambil dari pohon Arak,atau nama saintifiknya Salvadora Persica.

Dijual di pasaran dalam bentuk basah (dibungkus dalam pek vakum) atau kering.

Kebiasaanya jangan menggunakan miswak yang melebihi sejengkal panjangnya

Kupas sedikit kulitnya.

Sebahagian guru-guru mengajarkan cara memegang miswak begini;

1)Dengan tangan kanan
2)Tiga jari berada atas miswak,manakala jari kelingking dan ibujari berada di bawah

Mulakan dengan gigi geraham atas sebelah kanan dibawa ke tengah,dan geraham atas sebelah kiri dibawa ke tengah,kemudian diikuti dengan sebelah bawah kanan kemudian kiri.

Walaubagaimanapun ini bukanlah satu-satunya cara bersugi.Terdapat berberapa cara lagi.


Nazi Berusaha Cari Lembing Bunuh Nabi Isa A.S

Selain Tabut Yahudi dan Holy Grail, Nazi juga mencari Lembing Takdir atau Spear Of Destiny. Lembing ini yang dikatakan menikam Nabi Isa a.s semasa baginda disalib. Kalau dalam siri Legends of Tomorrow DC, lembing ini dikatakan mampu menukar takdir.

Konon bukti kepada mitos ini ialah ada 40 pemerintah terdahulu yang pernah memilikinya termasuk Maharaja Rom, Constantine dan Raja Frederick Yang Agung. Si Misai Kontot yang melihat nilai yang ada pada lembing tersebut pada tahun 1908 di Austria mahu memilikinya.

Selepas Austria ditakluk oleh Nazi Jermanpada tahun 1938, lembing tersebut dipindahkan dari Austria ke bandar Nuremberg. Bila lembing tersebut selamat sampai di Jerman, menurut mitos, Si Misai Kontot melancarkan serangan di Poland. Ironinya, selepas pihak Bersekutu merampas lembing tersebut pada 1945, Si Misai Kontot membunuh diri dalam bunker.

Tapi negara jiran kita ada versi cerita Si Misai Kontot tak mampus pada malam itu, sebaliknya lari ke negara deme dan menyamar hidup sebagai rakyat negara gitu.

Kalau nak baca pasal bagaimana Berlin jatuh di tangan Tentera Bersekutu waktu PERANG DUNIA KEDUA, boleh beli buku kami, PERANG DUNIA KEDUA. Beli di: bit.ly/pratempahww2


Sejarah Dewa Ganesha Dalam Tradisi Hindu

Bagi
penganut agama Hindu, nama Ganesha pastinya dikenali dalam kalangan dewa-dewi
Hindu berikutan imejnya berkepala gajah dan bertubuh manusia. Ganesha atau nama
lainnya Ganapati, Vinayaka atau Binaya melambangkan permulaan baru dan kejayaan
serta berupaya menyingkirkan apa-apa halangan. Tetapi pengaruh Ganesha bukan
sekadar wujud dalam agama Hindu tetapi juga dalam agama lain seperti Jainisme
dan Buddha.

Nama Ganesha itu merupakan kombinasi perkataan Sanskrit ‘gana’ (dewa/dewi yang lebih kecil) dan ‘isha’ (tuan). Dewa ini merupakan putera kepada Dewa Shiva dan Dewi Parvati serta abang kepada Dewa Kartikeya (dewa peperangan dalam agama Hindu). Terdapat beberapa versi bagaimana Ganesha dilahirkan. Menurut satu versi, dewa ini dihasilkan daripada kotoran ibunya semasa sedang mandi. Dalam satu versi lain, Parvati membentuk tanah dalam bentuk tubuh seorang lelaki. Dalam sesetengah mitos versi kelahirannya, Ganesha dilahirkan dengan kepala gajah tetapi kebanyakan versi menyatakan dewa itu lahir sebagai manusia yang normal.

Seperti
mana kisah kelahirannya, kisah bagaimana Ganesha mendapat kepala gajahnya juga
mempunyai pelbagai versi. Dalam kebanyakan versi, dewa itu diarah ibunya untuk
mengawal pintu masuk tempat mandinya dan tidak membenarkan sesiapa pun masuk
semasa Parvati membersihkan diri. Tiba-tiba, Shiva pulang selepas beberapa lama
keluar bermeditasi dan berkeinginan melihat isterinya yang tercinta. Namun,
hasratnya itu dihalang oleh Ganesha dan dalam keadaan marah, Shiva memenggal
kepala puteranya itu.

Apabila
Parvati mendengar kekecohan yang berlaku di luar, dia segera berlari untuk
melihat apa yang berlaku. Melihat Ganesha terbaring kaku selepas dibunuh oleh
suaminya sendiri, Parvati menangis teresak-esak dan merintih kehilangan putera
kesayangannya itu. Shiva kemudiannya berjaya memujuk isterinya dan berjanji
akan memulihkan semula Ganesha. Malangnya tatkala kejadian itu berlaku, kepala
Ganesha tercampak jauh sehingga sukar dikesan.

Dalam
satu versi lain, Shiva menghantar tentera-tentera syaitan berlawan dengan
Ganesha. Di sebalik cubaan mereka, dewa itu berjaya menahan asakan syaitan yang
dihantar oleh bapanya. Ini menyebabkan Vishnu melakukan helah dengan menyamar
sebagai seorang wanita bernama Maya. Apabila Ganesha terleka melihat kelibat
Maya, salah satu daripada syaitan atau Shiva sendiri yang kemudiannya memenggal
kepada Ganesha itu. Untuk penutup dua versi itu, Shiva dinasihatkan memilih
kepala hidupan pertamanya yang ditemui tidur dengan kepalanya menghadap ke
sebelah utara. Justeru bila Shiva melihat seekor gajah tidur dalam keadaan
sedemikian, kepala gajah itu diambil sebagai pengganti kepala Ganesha.

Selain dikenali dengan kepala gajahnya, Ganesha turut dikenali dengan ciri-ciri lain. Haiwan tunggangannya ialah tikus di mana ia bukan sekadar melambangkan kebijaksanaan tetapi juga melambangkan ego dan keangkuhan. Justeru bila Ganesha menunggang tikus, ia sebagai perlambangan bahawa dewa itu menundukkan dua ciri negatif itu.

Penganut Hindu selalu menawarkan manisan kepada Ganesha sebagai bahan persembahan berikutan salah satu barang yang dipegangnya ialah semangkuk manisan. Selain manisan, Ganesha turut memegang sebuah gading gajah yang patah (dipercayai digunakan untuk menulis kitab Mahabharata), sebuah angkusa dan sebilah kapak.

Menariknya,
Ganesha bukan saja disembah oleh penganut Hindu tetapi juga oleh penganut
Jainisme dan Buddha. Contohnya di Jepun, Ganesha dikenali dengan nama lain
iaitu Kangiten dan dipuja oleh Shingon Buddha, satu kelompok penganut Buddha di
negara Matahari Terbit itu.

RUJUKAN

DHWTY.
(2017). Ganesha: How He Lost… And Gained His Head. Ancient-Origins. https://www.ancient-origins.net/myths-legends-asia/ganesha-how-he-lost-and-gained-his-head-008931


Christmas Truce: Pendamaian Di Dalam “Neraka” Dunia

Dalam Islam, Perjanjian Hudaibiyah jadi teladan bagaimana gencatan senjata dihormati antara pihak bertelagah. Sempena Krismas, kisah sama yang terkenal ialah Christmas Truce dikatakan berlaku dalam P3rang Dunia Pertama di perbatasan Ypres, 1914.

Ia berlaku pada malam krismas semasa P3rang Dunia Pertama berlangsung dalam fasa paling memeritkan buat tentera yang terlibat. Berminggu-minggu, malah berbulan lamanya mereka ini terpaksa bertahan di dalam parit. P3rang seumpama ini digelar sebagai “trench w4rfare”.

Ia pertempuran jarak dekat demi menganjak seinci dua kawasan yang direbut.

Pada malam Krismas, 24 Disember 1914, nyanyian lagu Krismas dari parit Jerman disambut dengan nyanyian dari parit British demi gencatan senjata sebelum mereka kembali bertempur esoknya

Tentera British dan Jerman yang bertelagah semalamnya dikatakan saling berjenaka dan bergelak ketawa, menyanyikan lagu krismas bersama-sama, bermain bola, berkongsi rokok dan cenderamata malam itu sahaja sebelum mereka bermusuh semula selepas itu.

Etika menghormati gencatan senjata, pertempuran secara berhadapan, kesediaan mereka yang bertempur patuh dan menghormati pihak yang sudah menyerah kalah di dalam P3rang Dunia Pertama menjadikan mengapa P3rang Dunia Pertama digelar sebagai “Gentleman’s W4r” yang terakhir.

Tekanan yang amat tinggi kepada anggota tentera yang terlibat kerana selain faktor kehilangan nyawa dek peluru musuh, mereka terpaksa berkubu di dalam parit berbulan-bulan dan dalam kesejukan cuaca dan hujan lebat.

Malah persekitaran parit yang kotor, tanpa sistem sanitasi serta penuh dengan mayat rakan yang terkorban memaksa mereka bertahan dari menjadi sakit atau gila dek kegilaan yang berlaku.

Naratif dan senario P3rang Dunia Pertama amat mirip apa yang ditayangkan di dalam 1917., Juga boleh tonton dalam video iklan di bawah yang berkaitan dengan peristiwa ini.

Sesungguhnya, pep3rangan ialah bilamana soldadu muda berkorban demi kepentingan pemimpin tua. Pengajaran akan kisah ini ialah bagaimana agama sepatutnya mampu menyatukan bangsa, budaya dan ideologi.

Agama adalah fitrah manusiawi.

“Peace on earth, goodwill to all men;”


Wabak Justinian Melanda Rom Memberi Peluang Kebangkitan Kerajaan Islam

Dalam lipatan sejarah manusia, tidak sah jika tamadun-tamadun manusia diuji dengan pelbagai cabaran dari pep3rangan hinggalah penularan wabak penyakit. Antara penularan wabak yang paling merbahaya dalam sejarah ialah Black D3ath, Flu Sepanyol, Wabak Justinian dan Covid-19.

Dalam kes Wabak Justinian, walaupun ia hanya berlangsung selama setahun dari 541 hingga 542 Masihi, ia memberi impak besar bukan saja kepada Rom Timur (Byzantine) tetapi juga kepada kebangkitan kerajaan Islam Madinah hampir seabad kemudian. Dan wabak ini juga ada kaitan dengan kisah dua sahabat Nabi Muhammad s.a.w yang terkenal.

Wabak Justinian

Wabak yang dinamakan sempena nama Maharaja Justinian I ini sebenarnya berkongsi asal-usul sama dengan wabak Black Death, Yersinia pestis. Kajian para saintis mendapati ia sebenarnya berasal dari Asia Tengah dan dibawa oleh puak-puak nomad yang kemudiannya menjadi ejen penyebar wabak berkenaan di Eurasia Barat.

Rajah 1: Y. pestis

Wabak Justinian turut mencipta sejarah sebagai wabak penyakit pertama yang direkodkan dalam sejarah. Ini disokong oleh keterangan-keterangan klinikal wabak dalam rekod sejarah dan kesan DNA Y. pestis dari rangka-rangka manusia yang dijumpai dalam tempoh berkenaan.

Berdasarkan rekod sejarah, tanda-tanda Wabak Justinian bermula dengan demam biasa. Ini disusuli oleh bengkak dan lepuhan-lepuhan berwarna hitam berisi dengan nanah terbentuk. Itu merupakan tanda-tanda jelas seseorang itu dijangkiti wabak.

Akibatnya, seseorang itu boleh jatuh koma dan m4ti dalam masa yang cepat. Tetapi jika tidak, individu yang dijangkiti akan berada dalam keadaan meracau dan paranoia serta ingin membvnvh diri bagi mengakhiri pend3ritaan mereka.

Semua ini berlaku dalam tempoh beberapa hari. Dan ia biasanya meninggalkan lambakan m4yat yang sukar diuruskan oleh orang ramai. Justeru, ada yang membawa tag nama di tangan/jari agar mudah dikenali anggota keluarga mereka sekiranya m4ti di luar kediaman mereka.

Impak kepada empayar dan kerajaan sekitar

Berikutan bilangan populasi yang m4ti terlalu ramai, ini memaksa Empayar Rom Timur menjadi kreatif dalam menguruskan m4yat. Antara kaedah yang digunakan ialah menggali parit untuk dijadikan kvbvr besar, dicampak ke dalam laut (selalunya kembali semula ke pantai) atau dicampak ke menara kubu-kubu sebelum ditutup di bahagian atas menara.

Selalunya, rawatan dibuat oleh para doktor yang dilatih dengan ilmu perubatan Galen selama empat tahun di Iskandariah yang ketika itu merupakan pusat pengajian perubatan ulung. Jika penduduk tidak dapat mendapat akses rawatan perubatan, mereka menggunakan ramuan ubatan sendiri sebagai penawar.

Wabak Justinian tidak mengenal siapa mangsanya. Malah, Justinian I sendiri turut menjadi mangsa wabak ini bersama kerabat-kerabat diraja dan pembesar-pembesar Byzantine sendiri.

Namun pada akhirnya, baginda terselamat. Tetapi 25% populasi rakyatnya terbvnvh akibat s3rangan Wabak Justinian, menjejaskan kedudukan kewangan empayar dan ket3nteraan baginda.

Wabak ini dikatakan bermula di Constantinople akibat tikus-tikus yang menaiki kapal-kapal membawa gandum dari Mesir. Perlu diingat, sejak abad kelapan Masihi lagi, wilayah Afrika Utara terutama Mesir merupakan pembekal utama gandum kepada kerajaan Rom sama ada Rom Barat atau Byzantine.

Dan memandangkan ia disimpan di gudang-gudang besar, gandum-gandum ini menjadi bahan makanan utama mereka. Memandangkan gandum merupakan makanan ruji kerajaan ketika itu, ia dibawa ke seluruh empayar bersama-sama dengan tikus dan kutu pembawa penyakit.

Laporan pertama Wabak Justinian dilaporkan oleh sejarawan Procopius dari bandar pelabuhan Pelusium berhampiran Suez, Mesir pada tahun 541. Sebelum laporan wabak ini, Procopius turut mendedahkan situasi iklim luar biasa yang melanda selatan Itali ketika itu.

Ini sekaligus mencetuskan krisis kekurangan makanan yang meruncing di Rom Timur. Krisis ini diburukkan lagi dengan penyebaran Wabak Justinian yang menyebabkan ramai petani m4ti atau tidak berupaya turun ke ladang-ladang untuk menuai hasil tanaman.

Selain krisis kekurangan makanan, ia juga turut merencatkan cita-cita baginda menyatukan semula semua bekas wilayah Rom Barat dengan empayar baginda sekaligus mengembalikan kegemilangan Empayar Rom.

Selain Empayar Byzantine, kerajaan-kerajaan Eropah lain turut terkesan dengan Wabak Justinian. Misalnya di Britain, penularan wabak ini memudahkan usaha pendudukan kelompok Anglo-Saxon ditambah dengan penambahan gerakan penentangan Saxon pada tahun 550-an.

Di Wales pula, antara yang menjadi mangsa Wabak Justinian ialah raja kerajaan Gwynedd, Maelgwyn sekitar tahun 547 Masihi. Manakala di Ireland, wabak ini memberi kesan besar kepada populasi negara berkenaan.

Pemangkin kebangkitan Madinah

Jadi, apa kaitan wabak ini dengan kebangkitan kerajaan Islam Madinah, Umar bin al-Khattab r.a dan Abu Ubaidah bin al-Jarrah r.a? Kuncinya di sini ialah ia tidak dapat dihapuskan sepenuhnya dan ia muncul secara berkala bukan saja di Eropah tetapi juga di wilayah Mediterranean dan Afrika.

Justeru, ia memberi kesan bukan saja kepada Byzantine tetapi juga pesaing mereka di Timur Tengah, Empayar Parsi. Ini kerana selain bergelut dengan Wabak Justinian, dua empayar ini juga saling bertarung antara satu sama lain dengan kempen terakhir mereka ialah P3rang Byzantine-Parsi (602-628 Masihi).

Kempen p3rang yang berlanjutan antara kedua-dua pihak membuka ruang kepada kebangkitan kerajaan Islam Madinah yang diterajui Rasulullah s.a.w dan pengganti baginda dari Khulafa’ al-Rashidin.

Kerajaan Islam Madinah pada ketika itu berjaya menyatukan seluruh penduduk Arab di bawah satu panji syahadah dan menanti masa sesuai menandingi dua empayar yang dinyatakan. Petunjuknya sudah jelas sekali semasa P3rang Mu’tah yang tercetus pada 629 Masihi.

Walaupun bilangan t3ntera Islam yang diterajui Zaid bin Haritsah, Jaafar bin Abi Talib dan Abdullah bin Rawahah r.a tidaklah seramai ketumbukan pihak musuh (3,000 t3ntera menentang ketumbukan 10,000 t3ntera mengikut perkiraan moden), keupayaan mereka bersaing hebat dengan pihak musuh mengejutkan pihak Byzantine.

Malah, kebijaksanaan taktikal yang dipamerkan Khalid bin al-Walid r.a dalam menakutkan pihak musuh dan memastikan pihak Madinah berundur dari medan pert3mpuran menyedarkan pihak Byzantine bahawa mereka berhadapan dengan satu kuasa baru yang boleh menamatkan penguasaan mereka di Timur Tengah.

Atas sebab itulah, sepanjang lipatan sirah baginda, Byzantine enggan memprovokasi Madinah dan berusaha menjaga hubungan baik dengan mereka. Ini termasuklah menerima utusan khas Rasulullah s.a.w, Dihyah al-Kalbi r.a yang membawa perutusan dari Madinah dengan baik semasa tempoh Perjanjian Hudaibiyah berkuatkuasa.

Jika ada sekalipun provokasi, provokasi itu yang membawa kepada kempen Pert3mpuran Tabuk. Tetapi jika Byzantine menyangka provokasi mereka tidak dijawab oleh Madinah, maka sangkaan mereka meleset.

Di sebalik ujian musim panas yang melanda Semenanjung Tanah Arab dan musim penuaian buah tamar yang rancak ketika itu, Madinah masih berupaya menghantar 30,000 t3ntera diketuai Rasulullah s.a.w sendiri. Malah, bila mereka di Tabuk, tiada langsung kelibat musuh sekaligus membuktikan Byzantine sebenarnya gerun dengan kekuatan Madinah.

Selepas kewafatan baginda pada tahun 632 Masihi, usaha perluasan wilayah diteruskan oleh pengganti-pengganti baginda iaitu Abu Bakar as-Siddiq r.a, Umar dan Uthman bin Affan r.a.

Ini membawa kepada pelbagai ekspedisi ket3nteraan yang digerakkan oleh ketiga-tiga khalifah berkenaan. Antara panglima p3rang yang dipertanggungjawabkan mengetuai ekspedisi-ekspedisi menentang Byzantine dan Parsi ialah Khalid, Saad bin Abi Waqqas r.a, Syurahbil bin Hasanah r.a, Ikrimah bin Abi Jahal r.a dan Abu Ubaidah sendiri.

Wabak Justinian – fatwa dua sahabat

Siapa sangka Wabak Justinian yang meragut jutaan nyawa pada abad keenam Masihi ini menjadi punca dua sahabat Nabi yang mulia ini mengaplikasikan pengetahuan mereka berkenaan wabak.

Jika diteliti sejarah yang direkodkan oleh perawi-perawi sejarah seperti Ibnu Hisyam dan Imam al-Tabari, wabak-wabak sebegini hanya dirujuk sebagai taun. Tidak mustahil taun ini merupakan panggilan umum kepada wabak penyakit yang melanda sesebuah komuniti atau tempat.

Dan ini membawa kepada dua kisah yang masyhur tentang cara pengurusan wabak. Pertama, kisah Umar membatalkan lawatannya ke Syam selepas mendapat tahu wilayah tersebut dilanda wabak (berkemungkinan Wabak Justinian).

Apabila berita tersebut diketahui Abu Ubaidah r.a, beliau mengirim surat yang menanyakan apakah Amirul Mukminin (Umar) melarikan diri dari takdir Allah. Lalu Umar r.a menjawab, “Aku lari dari satu takdir Allah ke satu takdir-Nya yang lain.”

Beliau turut memetik satu hadis yang diriwayatkan oleh Abu Hurairah r.a mafhumnya, “Larilah daripada penyakit berjangkit seperti mana kamu lari daripada singa.” (Riwayat Bukhari)

Kedua, tidak lama selepas pembatalan lawatannya ke Syam, Umar tahu sudah tiba masanya untuk melantik penggantinya sebagai khalifah. Dan beliau tahu siapa yang dimahukannya iaitu Abu Ubaidah.

Abu Ubaidah r.a menjadi pilihan pemimpin berdarah Bani Adi itu bukan saja kerana kecekapannya menguruskan jentera p3rang Madinah. Malah, beliau juga dianggap pemegang amanah bagi umat baginda, satu gelaran kehormat yang diberi Rasulullah s.a.w kepadanya.

Tetapi malangnya, situasi wabak sama yang melanda Syam masih belum reda dan salah seorang yang ter4ncam ialah Abu Ubaidah sendiri. Mendengar perkhabaran itu, Umar r.a menulis sepucuk surat dan memerintahkannya pulang ke Madinah.

Namun, hajat sahabatnya itu ditolak dengan baik oleh beliau atas alasan enggan meninggalkan t3ntera Madinah yang berkhidmat di perbatasan dan rakyat yang mend3rita s3rangan wabak. Malah, Abu Ubaidah turut memetik satu lagi hadis untuk menjustifikasikan sebab beliau perlu kekal di Syam:

“Apabila kamu mendengar penyakit taun melanda sesebuah negeri, maka janganlah kamu memasuki negeri itu. Demikian juga jika ia berjangkit di negeri yang kamu tinggal, maka janganlah kamu keluar dari negerimu kerana melarikan diri dari penyakit itu.” (Riwayat Bukhari)

Keputusan tersebut akhirnya membawa kepada pemergiannya pada tahun 639 Masihi, pemergian yang ditangisi bukan saja oleh para sahabat diketuai Umar r.a bahkan oleh t3ntera dan rakyat yang menyanjung aspek pemerintahannya.

Jika ada yang menyangka wabak ini tersebut merupakan pengakhiran kepada bakteria Y. pestis, sangkaan mereka tersilap sama sekali. Enam abad selepas itu, Black D3ath yang mengandungi virus Y. pestis kembali dengan d3ndam membara…

RUJUKAN:

Yetter, Elizabeth. (2018). 10 Scary Facts About The Justinian Plague. Listverse. https://listverse.com/2016/10/17/10-scary-facts-about-the-justinian-plague/

Horgan, John. (2014). Justinian’s Plague (541-542 CE). Ancient.eu. https://www.ancient.eu/article/782/justinians-plague-541-542-ce/